Саволдан қочиш билимсизликдан ёмон — Sof.uz\nСаволдан қочиш билимсизликдан ёмон\nЖамшид Муслимов 21.05 04:25 504 Колумнистлар\nОлимжон Собирнинг "Билимсизлик оммавий эпидемияга айландими?" мақоласига жавобан\nМуаллифни ҳайратга солаётганлиги ўзига хос “солипсизм” кўринишидан гувоҳлик бергандек кўринади. Савод чиқариб, диплом олгач атрофга қараб, “Ия, одамлар қачондан бери унақа уқувсиз?!”, деб, олазарак бўлаётган кишини эслатди. Жавоб: “Туғилганидан бери”. Ҳеч ким онасидан билағон бўлиб тушмайди. Саводсизлик, билимсизлик, маълумотсизлик ва фикрсизлик одамнинг оддий, табиий ҳолатидир. Табиат ва табиий қонунлар оқимида кетган инсон ўзини англамайди, унинг муҳитни ўрганиши фақат яшаб қолиш ирсиятини қондириши билан чекланади.\nТаълим, маърифат ишлари эса ғайритабиий, яъни табиий инертлик (ўзгармасликка мойиллик) ва энтропия (емирилиш)га қарши қаратилган исён жараёнидир. Тафаккур асосида қурилган таълим айниқса унинг тизмли шакллари – фан ва санъат йўналишлари, икки шароитда ўсади: эркин вақт мавжудлиги ва ўзликни ифодалаш иштиёқти. Бу ҳаммада ҳам учрайвермайди, шунинг учун ҳам тафаккур ҳосилалари “бир дона”, ноёб кўринишда тор доираларда ривож топиб келган.\nОммавий таълим эса икки мақсадга қаратилган: биринчидан, тафаккур намоёндалари етилиши учун критик массани ҳосил қилиш (олий таълимда қанча кўп одам қатнаса, ақлий фаоллар сони ортиши эҳтимоли шунча кўпаяди, деган кутиш бор), иккинчидан, одамларнинг яшаш сифатини “олий навига” яқинлаштириш. Таълимга киришиш баъзан кишининг ички туйғулари билан, баъзан эса ташқаридан тарғиб ёки мажбурлаш орқали бўлади (масалан, давлат, оила, атрофдаги жамият тарафидан). Агар киши таълимга, ҳеч бўлмаса билағонликка чанқоқ бўлмаса ва унинг атрофида бунга қизиқтирадиган шароит бўлмаса, у ўзининг табиий оми ҳолатида қолади. Бундан мутлақо хайратга тушадиган жойи йўқ.\nЭлементар тарихий ва жўғрофий фактларни билмаслик бу фақат бизнинг жамиятимизга хос эмас. Гитлер, жаҳон уруши ҳақида ўртасида сўровлар Россия ва АҚШда ҳам ўтказилганда турли авлод вакиллари ўзларининг бу борада ўта маълумотсизликларини намоён қилишган. Совет даврида “саводхонлик” учун кураш қанчалик ашаддий бўлмасин (аслида бу саводхонлик фикрловчи шахсиятни ҳосил қилишга эмас, балки “совет одами”ни шакллантиришга қаратилган эди), оз бўлсада ўқиш ва ёзишни билмаганлар учраб турган. Сабаблар турлича, кимнингдир ижтимоий муҳити шунчалик ҳароб бўлган-ки, унда тузукроқ мактабга қатнашга имкони бўлмаган, кимдир эса табиатан, миядаги баъзи физиологик ҳусусиятлар сабабли ўқиш ва ёзишни ўзлаштира олмаган. Аҳолининг бундай қатлами деярли барча замонлар ва маконларда учрайди. Бунинг нимаси ҳайратли?\nИмло ва грамматик саводсизлик бошқарув ҳодимлари ўртасида кўп учраётгани ўзи шундоқ ҳам абгор бўлиб келган таълим тизимнинг буткул емирилиши оқибатидир. Яна қайтараман, ўқувсизликда қолиш, қанчалик салбий бўлмасин, - табиий ҳолат. Сиз бирон нарсанинг устида ишламас экансиз унинг тубанлашиш жараёни ўзининг табиий тезлигида кетаверади. Унинг устига таълим тизимимиз давлатнинг бирламчи сиёсати кун тартибига киритилмаган, ўқитувчи ва таълим мудирлари нафақат энг ҳуқуқсиз, балки бошқаларни энг ҳуқуқсиз қилиб “тарбиялайдиган” ёшлар устидан қоровул, чўпоннинг ити ҳолатига туширилган. Бу эса ижтимоий емирилиш жараёни – энтропияга янада катта қувват қўшиб юборади. Оқибатда кўзимизга ташланаётган элементар ўқувсизлик ва саводхонлик танқислиги муаммолари (булар, муаллиф айтганидек, умуман кульминацион нуқта эмас!) олдида бундан энг ёмони – манипуляцияга осон тушадиган онг, ҳуқуқсиз қул ҳолатига розилик, “Нега? Нима учун?” саволларини ўртага ташлашга журъатнинг йўқ бўлиши оммавийлашганидир.\nМақоланинг охирги банди “кимдир” тайёрлаган бир видеога нисбатан “иқтисодий билим етишмаслиги” ва бу контент остида қолдирилган ижобий изоҳларга қаратилган. Видео муаллифи (кимлиги ҳақида тахминимни муаллиф рад этмади) ўз чиқишида иқтисодий маърузага даъво қилмайди, балки у асосий саволларни ўртага ташлайди: “Нима учун бизнинг жамиятимиз қашшоқ, нима учун бизнинг миллий пулимиз қадрсизланиши шунчалик катта суръатларда давом этиб келяпти? Биз бой давлат бўлишимиз мумкин эдими ва кейинчалик мумкинми?” Замонавий иқтисодий назариялар тарихига назар солсак улар айнан мана шу саволлар билан билан бошланганлигини кўриш мумкин. Иқтисодчилик пайдо бўлмасидан олдин шу саволларни мутафаккирлар, публицистлар, адиблар ўртага ташлайверган. Бу саволлардан қўрқмаслик керак, саволни шунчалик бўртириб олиб чиққан шахсни “иқтисодий билимсизлик”да айблаш ўрнига уларга жавоб беришга уриниш тўғри бўлар эди. Бу саволларни омма ва мутахассислар ўртасида ташламаслик мақола муаллифи кўтариб чиққан “бесаводлар ва элементар маълумотсизлар” муаммосидан кўра ёмонроқ бўлар эди. Шунинг учун мақола муаллифининг танқид тиғи ўринсиз тарафга қаратиб юборилган бўлиб, у хато хулосаларга етаклайди деб ҳисоблайман.\nКеча, 12:32 2925\n28.05 17:36 2594\n27.05 12:31 1813\n28.05 15:12 1539\n10:33 16 Ўзбекистон\n10:21 19 Ўзбекистон\n10:14 6 Спорт\n10:05 244 Тиббиёт\n09:59 51 Ўзбекистон\n09:49 229 Ўзбекистон


Абадият Подшоҳи Яҳовага топининг | Тадқиқ сони\nТИЛИДА ЎҚИШ адангме аймара албан амхар арабча аргентина имо-ишора арман африкаанс бенгала бикол бислама болгар бразилия имо-ишора ваиунаики валяйта венгер венда вьетнам га ган грек гренланд грузин гуарани гужарати дат деху занде зулу иврит игбо илоки инглиз индонез исланд испан итальян итальян имо-ишора йоруба каннада каонде каталан квангали кечуа (Анкаш) кечуа (Аякучо) кечуа (Боливия) кечуа (Куско) кикуйю кимбунду киньяруанда кирунди колумбия имо-ишора конго корейс коса креол (Гаити) крио куаньяма кхмер латиш лингала литва лози лувале луганда лунда луо майя македон малагаси малайя малаялам мальта маратҳ мексикан имо-ишора море ндебеле ндонга немис непал нзема нидерланд норвег ньянека озарбайжон озарбайжон (кирилл ёзувида) оромо отетела пангасинан панжоб папьяменто (Аруба) поляк португал румин рус самар-лейте санго свати себуан сепеди серб серб (лотин ёзувида) сесото (Лесото) сингал словак словен сранан-тонго суахили тагал таити тай тамил тви телугу тиграй тотор тсвана тсонга тумбука турк украин умбунду урду фин форс француз хилигайнон хинди хитой (путунхуа, анъанавий) хитой (путунхуа, соддалаштирилган) хорват цоцил чех чилуба читонга чичева чичемба шарқий увеа швед шона эве эстон эфик япон япон имо-ишора ўзбекча қирғиз қозоқ\nАбадият Подшоҳига... тоабад улуғворлик ва шон-шараф бўлсин. 1 ТИМ. 1:17\nНега Яҳованинг бошқарув услуби бизни ҳайратда қолдиради?\nЯҳова инсоният оиласини севганини қандай кўрсатиб келган?\nАбадият Подшоҳига топинишга бизни нима ундаяпти?\n1, 2. а) Ким «Абадият Подшоҳи» деб аталган ва нега бу унвон Унга муносиб? (Очқич оятнинг юқорисидаги расмга қ.) б) Яҳованинг бошқаруви ҳақида билиш, нега бизни Унга яқинлаштиради?\nСВАЗИЛЕНД қироли Собхуза II қарийб 61 йил ҳукмронлик қилди. Замонавий шоҳлардан ҳеч қайси бири ҳали бунчалик узоқ йил бошқармаган. Эҳтимол қирол Собхуза II нинг узоқ вақт ҳукмронлик қилгани таассуротда қолдирар, лекин бошқаруви инсон умри билан чекланмайдиган бир шоҳ бор. Муқаддас Китобда у «Абадият Подшоҳи» деб аталган (1 Тим. 1:17). Бу шоҳ, Яҳова Таолодан бошқа ким ҳам бўларди?! Худонинг Каломида У ҳақда шундай дейилган: «Эгамиз шоҳдир тоабад» (Заб. 9:37).\n2 Худо бошқарувининг давомийлиги, ҳеч қандай инсоний ҳукмронликка ўхшамайди. Лекин Яҳованинг бошқарув услуби бизни Унга яқинлаштиради. Исроил халқи устидан 40 йил ҳукмронлик қилган бир шоҳ, Худога мана шундай сўзлар билан мадҳлар айтган: «Эгамиз раҳмдил, иноятлидир, жаҳли тез чиқмайди, содиқ севгиси мўлдир. Эгамиз тахтини ўрнатгандир самода, Унинг шоҳлиги ҳукмрондир ҳамма ерда» (Заб. 102:8, 19). Яҳова нафақат Шоҳимиз, балки ғамхўр самовий Отамиз ҳамдир. Бунга нисбатан иккита савол юзага келмоқда: Яҳова қай йўсин Ота сифатида ғамхўрлик қилади? Адан боғида исён кўтарилганидан буён Яҳова қандай қилиб Ўз ҳукмронлигини амалга ошириб келмоқда? Бу саволларнинг жавоби бизни Яҳовага яқинлаштириб, Унга бутун қалбимиз билан топинишга ундайди.\nАБАДИЯТ ПОДШОҲИНИНГ КАТТА ВА ҲАМЖИҲАТ ОИЛАСИ\n3. Яҳованинг катта ва ҳамжиҳат оиласининг биринчи аъзоси ким ва яна кимлар Худонинг ўғиллари сифатида яратилган?\n3 Яҳова ягона Ўғлини яратганида қанчалик хурсанд бўлган! Худо уни арзимас фуқародек ҳисобламаган. Аксинча уни ўғилдай яхши кўриб, бошқа мавжудотларни яратиш қувончига шерик бўлишга таклиф қилган (Колос. 1:15–17). Бу туфайли минг-мингларча фаришталар пайдо бўлган. Улар хурсандчилик ила «Унинг иродасини ижро этувчи хизматкорлар» сифатида тасвирланган. Худо уларни Ўзига яқин олиб, ҳатто Ўғилларим деб атаган. Улар Яҳованинг катта ва ҳамжиҳат оиласи аъзоларидир (Заб. 102:20–22; Аюб 38:7).\n4. Худонинг катта ва ҳамжиҳат оиласига қандай қилиб инсонлар ҳам қўшилди?\n4 Яҳова жисмоний осмон ва ерни яратиб, оиласини янада кенгайтирди. Ерни гўзал ва ҳаёт учун яроқли қилиб, ижодларининг гулчамбари бўлмиш Одаматони Ўз суратига кўра яратди (Ибт. 1:26–28). Яҳова Яратувчи экан, демак У ҳақли равишда Одаматодан итоатли бўлишни талаб қилиши мумкин эди. Лекин Яҳова, ғамхўр Ота ва инсониятни севиб, яхшилик тилагани учун уларга йўл-йўриқлар берди. Бу кўрсатмалар эса инсоннинг эркинлигини ҳеч ҳам чекламасди (Ибтидо 2:15–17 ни ўқинг).\n5. Ер юзини одамлар билан тўлдириш учун Худо қанақа тадбирни уюштирган эди?\n5 Мутлақ ҳокимиятга эга бўлган шоҳлардан фарқли ўлароқ, Яҳова қўли остидагиларга ишончли оила аъзоларидек муомала қилиб, масъулият ишониб топширган. Масалан, У Одаматога барча тирик мавжудотлар, яъни ҳайвонлар устидан ҳокимлик қилишни ишониб топширган ва ҳатто уларга ном беришдек қизиқарли, лекин шу билан бирга масъулиятли вазифани берган (Ибт. 1:26; 2:19, 20). Аллоҳ ер юзини тўлдириш учун миллионлаб мукаммал инсонларни яратмаган. Аксинча У, Одаматога ёрдамчи қилиб мукаммал аёлни, яъни Момоҳавони яратган (Ибт. 2:21, 22). Сўнг илк жуфтликка ер юзини фарзандлари билан тўлдиришни айтган. Бутун ер юзи мукаммал инсонлар билан тўлмагунча, улар Жаннат боғининг чегарасини кенгайтиришлари мумкин эди. Осмондаги фаришталар билан ҳамжиҳатликда улар катта бир оиланинг аъзолари бўлиб, Яҳовага абадий топина олишарди. Қандай ажойиб келажак! Ахир бу Яҳованинг Ота сифатида кўрсатган севгиси эмасми?!\nИСЁНКОР ЎҒИЛЛАР ХУДО ҲУКМРОНЛИГИНИ РАД ЭТИШДИ\n6. а) Худонинг оиласида қандай қилиб исён кўтарилди? б) Нега исён кўтарилгани, ҳаммаси Яҳованинг назоратидан чиқиб кетганини англатмасди?\n6 Афсуски Одамато билан Момоҳаво Яҳовани Ҳукмдор сифатида тан олишни истамадилар. Аксинча улар Худонинг исёнкор ўғли Шайтонга эргашишни маъқул кўрдилар (Ибт. 3:1–6). Аммо Худонинг бошқарувисиз яшаш, уларга ва авлодларига оғриқ, азоб ва ўлим олиб келди (Ибт. 3:16–19; Рим. 5:12). Шундай қилиб ер юзида Худога итоатли бўлган инсон қолмади. Энди бу, барчаси Аллоҳнинг назоратидан чиқиб кетиб, У ер ҳамда унда яшовчилар устидан ҳукмронлик қилмай қўйганини англатармиди? Йўқ, албатта! Худо илк жуфтликни боғдан ҳайдаб, қайтиб киришларига йўл қўймаслик учун боғнинг кираверишида карубларни қўйди ва бу билан Ўз ҳукмронлигини амалга оширганини кўрсатди (Ибт. 3:23, 24). Лекин шу вақтнинг ўзида Аллоҳ, садоқатли фаришталару одамларни ўғилларидек кўриб, битта катта оиланинг аъзолари сифатида бирлаштириш ниятидан қайтмаганини айтиб, ғамхўр Ота эканини тасдиқлади. У Шайтонни йўқ қилиб, Одамато гуноҳининг оқибатларидан халос этадиган зот келишини ваъда қилди (Ибтидо 3:15 ни ўқинг).\n7, 8. а) Нуҳ даврида вазият қанчалик ёмон бўлган? б) Яҳова ер юзини тозалаб, инсоният оиласини сақлаб қолиш учун қандай чора кўрган?\n7 Бир неча асрлар ўтиб, баъзи кишилар, жумладан Ҳобил ва Ханўх Яҳовага садоқатли бўлишни танлашди. Лекин аксарият инсонлар Яҳовани Ота ҳамда Шоҳ сифатида рад этишган. Масалан, Нуҳнинг даврида ер юзи «зўравонликка тўлиб-тошиб кетган эди» (Ибт. 6:11). Лекин бу, Яҳованинг ердаги ишлар устидан назорат қила олмаганини англатганми? Тарих нимани аён қилмоқда?\n8 Келинг, Нуҳ даврида содир бўлган воқеани кўриб чиқайлик. Яҳова унга катта кема қуришни айтиб, унинг лойиҳасини беради. Шу йўсин Нуҳ ўзини ва яқин оила аъзоларини қутқариб қолар эди. Шунингдек Худо Нуҳга «адолат йўлини хабарлаб» юриш вазифасини топшириб, бутун инсоният оиласига буюк севгисини намоён қилди (2 Бутр. 2:5). Шубҳасизки, Нуҳ барчани тавбага чақириб, яқинлашиб келаётган кулфатдан ҳам огоҳлантирган. Афсуски одамлар қулоқсиз бўлишган. Ўнлаб йиллар давомида Нуҳ ва оиласи зўравон ва ахлоқсизликка берилиб кетган дунёда яшаб келишган. Яҳова эса ғамхўр Ота сифатида шу саккизта садоқатли кишини ҳимоя қилиб, баракалар берган. Буюк Тўфон келтириб, Яҳова исёнкор одамлар ва ёвуз фаришталар устидан Ўз ҳукмронлигини амалга оширди. Ҳа, Яҳова ҳаммаси Унинг назорати остида эканини аниқ кўрсатди (Ибт. 7:17–24).\nЯҳова доимо ҳукмронлигини амалга ошириб келган\n(6-, 8-, 10-, 12- ва 17- саҳ. қ.)\nТЎФОНДАН КЕЙИНГИ ЯҲОВАНИНГ БОШҚАРУВИ\n9. Тўфондан кейин Яҳова инсониятга қандай имконият очиб берди?\n9 Нуҳ ва оиласи покланган ерга биринчи марта қадам босганида ва тоза ҳаводан нафас олганида, Яҳова уларга ғамхўрлик қилиб, ҳимоялагани учун юраклари миннатдорлик туйғуси билан тўлгани шубҳасиздир. Нуҳ ўша заҳоти қурбонгоҳ қурди-да, Яҳовага қурбонлик келтириб сажда қилди. Худо эса Нуҳ ва оиласига баракалар берди ва уларга: «Баракали бўлиб, кўпайинглар, ер юзини тўлғазинглар»,— деб амр берди (Ибт. 8:20–9:1). Мана яна бир бор инсоният учун, Худога топинишда бирлашиб, ер юзини тўлдириш имконияти очилди.\n10. а) Тўфондан сўнг яна қаерда ва қандай қилиб Яҳовага қарши исён кўтарилди? б) Яҳова Ўз иродасини амалга оширишига ишонтириш учун қандай чора кўрди?\n10 Аммо Тўфон номукаммалликни ювиб юбормади ва инсониятни Шайтон ҳамда исёнкор фаришталарнинг кўринмас таъсиридан халос этмади. Орадан кўп ўтмай, одамлар яна Яҳованинг одил бошқарувига қарши чиқишди. Масалан, Нуҳнинг эвараси Нимрўд Яҳованинг ҳукмронлигига қарши бош кўтарди. Нимрўд Яҳовага қарши чиққан кучли овчи деб танилди. У катта шаҳарлар қуриб, ўзини «Шинар ерида» шоҳ қилди (Ибт. 10:8–12). Худонинг «ер юзини тўлдириш» ниятига қарши ҳаракат қилган бу исёнкор шоҳга нисбатан Абадият Подшоҳи қандай чора кўрди? Худо одамларнинг тилларини чалкаштириб юборди ва Нимрўднинг режасини бузди. Натижада унинг фуқаролари «бутун ер юзига» тарқалиб кетишди. Улар ўзларининг сохта топиниши ҳамда инсоний ҳукмронлик услубини ўзлари билан олиб кетишди (Ибт. 11:1–9).\n11. Яҳова дўсти Иброҳимга бўлган садоқатини қандай намоён қилди?\n11 Гарчи Тўфондан кейин кўпчилик сохта худоларга сиғинган бўлса-да, Яҳовага садоқат ила топинадиганлар ҳам бўлган. Улардан бири Иброҳим эди. У она шаҳри Урдаги қулай уйидан итоаткорлик ила чиқиб кетиб, кўп йиллар давомида чодирларда яшаб юрган (Ибт. 11:31; Иброн. 11:8, 9). Иброҳим кўчманчи ҳаёт кечириб юрганида, шоҳлар уни тез-тез қуршаб олишарди. Бу шоҳларнинг аксарияти девор билан ўралган шаҳарларда истиқомат қилишарди. Аммо Яҳова Иброҳимни ва унинг оиласини ҳимоя қиларди. Сано бастакори Яҳованинг ғамхўр Отадек ҳимоялаши ҳақида шундай деган: «Ҳеч ким уларни эзишларига Эгамиз йўл қўймади, уларни деб шоҳларга танбеҳ берди» (Заб. 104:13, 14). Дўстига бўлган садоқат Яҳовани Иброҳимга шундай ваъда беришга ундаган: «Сендан шоҳлар келиб чиқади» (Ибт. 17:6; Ёқб. 2:23).\n12. Яҳова қай йўсин Миср устидан ҳукмронлигини амалга оширди?\n12 Худованд Иброҳимнинг ўғли Исҳоққа ҳамда невараси Ёқубга ҳам баракалар беришини ва авлодларидан шоҳлар келиб чиқишини ваъда қилди (Ибт. 26:3–5; 35:11). Бироқ Ёқубнинг авлодларидан шоҳлар келиб чиқишидан олдин, улар Мисрда қул бўлишади. Бу, Яҳова Ўз ваъдасини унутганини ёки ер устидан ҳукмронлик қилмай қўйганини англатармиди? Асло! Яҳова Ўзи маъқул деб топган пайтда илоҳий қудратини намоён этиб, қайсар фиръавн устидан бошқарувини амалга оширди. Қулликда бўлган исроилликлар эса мўъжизавий тарзда уларни халос этган Яҳова таянишди. Кўриниб турганидек, Яҳова Сарвари Олам бўлиб қолаверди ва У ғамхўр Ота каби Ўзининг буюк қудратидан фойдаланиб, халқини ҳимоя қилди (Чиқиш 14:13, 14 ни ўқинг).\nЯҲОВА ИСРОИЛ ХАЛҚИНИНГ ШОҲИ БЎЛДИ\n13, 14. а) Яҳова Шоҳдир дегани нимани англатади? б) Шоҳлик борасида Худо Довудга қандай ваъда берди?\n13 Миср қуллигидан озод бўлгач, исроилликлар Яҳовага ҳамду сано куйлашди. Бу қўшиқ, Чиқиш китобининг 15- бобида ёзилган. Шу бобнинг 18- оятида: «Эгамиз абадул-абад шоҳ бўлиб ҳукмронлик қилади»,— деб айтилган. Дарҳақиқат, Яҳова янги халқнинг Шоҳи бўлди (Қонун. 33:5). Афсуски халқ Яҳовани кўринмас Шоҳ сифатида тан олишни истамади. Мисрдан чиқиб кетишганидан тахминан 400 йил ўтгач, улар бутпараст қўшни халқлар сингари ораларидан ўзларига шоҳ танлаб беришни Худодан сўрашади (1 Шоҳ. 8:5). Қандай бўлишидан қатъи назар Яҳова Шоҳ бўлиб қолаверди. Бунинг тасдиғи эса Исроилнинг иккинчи шоҳи Довуднинг ҳукмронлигида кўринган эди.\n14 Довуд аҳд сандиғини Қуддусга олиб келганди. Бу қувончли кунда левилар Яҳовага ҳамду сано куйлаб, диққатга сазовор бир фикрни айтишган. 1 Солномалар 16:31 да шундай сўзларни ўқиймиз: «Элатлар орасида айтишсин: “Эгамиз шоҳдир!”» Ҳа, Яҳова Ўз ҳукмронлигини амалга оширган пайтда ёки кимнидир Ўзининг вакили сифатида танлаганда ёхуд ўзгача вазиятда чора кўрганда, Шоҳ бўлган. Яҳованинг бундай бошқарув услуби, катта аҳамиятга эгадир. Довуднинг ўлимидан олдин, Яҳова унга шоҳлиги тоабад туришини ваъда қилиб, шундай деган: «Мен сендан бино бўлган наслингдан бирини шоҳ қилиб, унинг шоҳлигини мустаҳкамлайман» (2 Шоҳлар 7:12). Бу ваъда амалга ошиб, Довуднинг «насли» 1000 йилдан ошиқ вақтдан кейин пайдо бўлди. У ким эди ва у қачон Шоҳ бўлди?\nЯҲОВА ЯНГИ ШОҲНИ ТАЙИНЛАДИ\n15, 16. Исо қачон бўлажак Шоҳ сифатида мойланди ва ер юзида бўлганида, ҳукмронлик қилиш учун қандай тадбир тузди?\n15 Милодий 29 йилда, Яҳё пайғамбар: «Осмон Шоҳлиги яқинлашиб қолди»,— деб ваъз қила бошлади (Мат. 3:2). У Исони сувга чўмдирганида, Яҳова Ўғлини ваъда қилинган Масиҳ ҳамда Осмон Шоҳлигининг бўлажак Шоҳи сифатида мойлади. Яҳова Исога нисбатан оталик туйғуларини изҳор этиб, шундай деди: «Бу Менинг севикли Ўғлимдир, ундан мамнунман» (Мат. 3:17).\n16 Хизмати давомида Исо Отасини улуғлаб келган (Юҳан. 17:4). У Худонинг Шоҳлиги ҳақида ваъз қилиб юрган (Луқо 4:43). У ҳатто шогирдларига ҳам бу Шоҳлик келиши тўғрисида ибодат қилишни ўргатган (Мат. 6:10). Бўлажак Шоҳ сифатида Исо душманларига қарата шундай дея олган: «Ахир Худонинг Шоҳлиги орангизда-ку» (Луқо 17:21). Исо ўлими арафасида издошлари билан Шоҳлик қилиш учун аҳд тузди. Шу тариқа, баъзи садоқатли шогирдларида у билан Худонинг Шоҳлигида ҳукмронлик қилиш имконияти пайдо бўлди (Луқо 22:28–30 ни ўқинг).\n17. Биринчи асрда Исо қандай қилиб қисман шоҳлик қилишни бошлади, аммо у нимани кутиб туриши керак эди?\n17 Исо Осмон Шоҳлигининг Подшоҳи сифатида ҳукмронлигини қачон бошлаши керак эди? У ўша заҳоти буни қила олмасди. Чунки эртасига кундуз куни уни қатл қилишди ва издошлари тўрт томонга тарқаб кетди (Юҳан. 16:32). Лекин Яҳова бундан олдин қилганидек, бу вазиятда ҳам барчаси Унинг назорати остида эканлигини кўрсатди. Уч кундан кейин, У Ўғлини тирилтирди ва милодий 33 йил Ҳосил байрамида Исо мойланган биродарларидан иборат масиҳийлар жамоати устидан бошқаришни бошлади (Колос. 1:13). Демак, Исо ваъда қилинган насл тариқасида ер юзи устидан тўлиқ бошқариш учун ҳали кутиб туриши керак эди. Яҳова Ўғлига шундай деган: «Душманларингни оёқларинг остига курси қилмагунимча, сен Менинг ўнг томонимда ўтириб тургин» (Заб. 109:1).\nАБАДИЯТ ПОДШОҲИГА ТОПИНИНГ\n18, 19. Бизда қандай истак пайдо бўлди ва кейинги мақолада нимани билиб оламиз?\n18 Асрлар оша Яҳованинг ҳукмронлиги осмонда ва ерда шубҳа остига қўйиб келинган. Яҳова ҳеч қачон бошқарувини амалга оширишдан воз кечмаган; У доим ҳаммасини назорат қилиб турган. У меҳрибон Ота сифатида Нуҳ, Иброҳим ва Довуд сингари садоқатли хизматчиларига ғамхўрлик қилиб, ҳимоялаб келган. Наҳотки бу, самовий Ота сифатида Унга яқинлашишга ва Шоҳ тариқасида Унга бўйсунишга ундамаса?!\n19 Аммо бизда шундай саволлар туғилиши мумкин: «Бугунги кунда Яҳова қандай қилиб Шоҳ бўлади? Осмон Шоҳлигининг садоқатли фуқаролари эканимизни қандай исботлай оламиз ва қанақасига Унинг катта ва ҳамжиҳат оиласида мукаммал ўғиллари бўла оламиз? Худонинг Шоҳлиги келсин, дея ибодат қилганимизда, нимани назарда тутган бўламиз?» Бу саволларга кейинги мақоладан жавоб топамиз.


Ўзбекистоннинг тўртта вилоятида қуёш электр станциялари қурилади - Anhor\nAnhor Все посты Ўзбекистоннинг тўртта вилоятида қуёш электр станциялари қурилади\nЭнергетика вазирлиги қуёш энергияси соҳасидаги навбатдаги лойиҳа – “Шеробод қуёш фотоэлектр станцияси (ФЭС) лойиҳасининг II босқичи” (Шеробод II) бошланганлиги тўғрисида хабар беради.\nЙиллик ишлаб чиқариш 1,1 миллиард кВт. соатдан ортиқ бўлган 500 МВт қувватга эга 2 та ФЭС ҳудуддаги йиллик электр энергияси истеъмолининг тахминан 30 фоизини таъминлаш имкониятига эга бўлади.\nШунингдек вазирлик, давлат-хусусий шериклиги асосида қуёш фотоэлектр станцияси (ФЭС) қурилиши бўйича «Scaling Solar 3» учинчи лойиҳаси бошланиши тўғрисида эълон қилди.\n«Scaling Solar 3» учинчи лойиҳаси доирасида умумий қуввати 500 МВт бўлган учта ФЭС қурилиши режалаштирилиб, уларнинг инвесторлари тендер натижасига кўра аниқланади. Учинчи лойиҳа бошланиши 2021 йил февраль ойига режалаштирилган. ФЭС қурилиши Бухоро, Наманган ва Хоразм вилоятларида амалга оширилиши кўзда тутилмоқда.\nВазирликнинг қайд этишича, 2020 йил бошида Самарқанд ва Жиззах вилоятларида умумий қуввати 400 МВт бўлган 2 та «Scaling Solar 2» ФЭС қурилиши лойиҳаси бўйича тендер эълон қилинган эди. Ушбу лойиҳалар бўйича ҳозирги вақтда тендер савдолари амалга оширилмоқда.\nCенат сайтида Конституцияга тузатишлар тўғрисидаги қонун эълон қилинди


Етим болалар ижтимоий ҳимоясини кучайтиришга оид чоралар тўғрисида қарор имзоланди\n22 ноябр 2019, Тошкент вақти: 00:41\nЕтим болалар ва ота-онасининг қарамоғидан маҳрум бўлган болаларни ижтимоий ҳимоя қилишни кучайтиришга оид қўшимча чора-тадбирлар тўғрисидаги Президент қарори қабул қилинди.\nБу ҳақда хабар қилган Адлия вазирлигига кўра, қарорга мувофиқ:\n2019 йил 1 мартдан “Меҳрибонлик” уйлари ва болалар шаҳарчаларининг раҳбарлари ва тарбиячилари, халқ таълими муассасалари тарбиячиларининг базавий тариф ставкаси 1,5 баробарга оширилади ва умумтаълим мактаблари базавий тариф ставкасининг 75 фоизи даражасида белгиланади;\n2019 йил 1 октябрдан тарбиячиларнинг базавий тариф ставкалари мактаблар базавий тариф ставкаларига тенглаштирилади;\n2019 йил 1 мартдан оилага тарбияга олинган ҳар бир бола учун тўланадиган нафақа миқдори 1,33 баробарга оширилиб, 820 000 сўмни ташкил қилади;\n2019 йил 1 октябрдан нуқсони бўлган болалар учун ихтисослаштирилган таълим муассасаларининг раҳбарлари ва тарбиячиларига устама ҳақи лавозим маошининг 75 фоизи миқдорида тўланади;\nвасийлик ва ҳомийлик органлари ходимларига транспорт харажатлари учун ҳар ойда 170 000 сўм миқдорида компенсация тўланади;\nоилавий болалар уйлари тарбияловчи ота-оналарининг базавий тариф ставкаси “Меҳрибонлик” уйлари тарбиячилари учун белгиланган базавий тариф ставкасининг икки баробари миқдорида ҳисобланади.\n“Ишонч телефонлари” орқали етим болалар ва ота-онасининг қарамоғидан маҳрум бўлган болаларга ёрдам кўрсатиш тизими ташкил қилинади.\nТарбия муассасалари қуйидагилардан озод этилди:\nетим болаларни жойлаштириш билан боғлиқ ҳужжатларни расмийлаштиришдаги тўловлардан;\nетим болаларни ҳимоя қилиш мақсадида судларга ариза билан мурожаат қилишда давлат божи ва бошқа тўловлардан.\nБанклар етим болаларга ёш оилалар учун назарда тутилган шартларда имтиёзли ипотека кредитлари, шунингдек, тадбиркорлик фаолияти билан шуғулланиш учун кредитлар ажратади.


Қуролли Кучлари академиясида «Жонажон Ўзбекистоним, мангу бўл омон!» шиори остида мамлакатимизнинг бир қатор етук спортчилари билан учрашув\nУнда спортнинг кикбоксинг, пинчак силат ва бошқа турлари бўйича жаҳон чемпионлари ҳамда халқаро тоифадаги спорт усталари ҳисобланган спортчилар қўлга киритган ютуқлари ҳақида йиғилганларга гапириб берди. Жумладан, пинчак силат бўйича халқаро тоифадаги спорт усталари Абдумалик Салимов ва Аюбхон Абдуллаев томонидан намойиш этилган мастер-класс намуналари академия курсантлари ва бу ерда хизмат бурчини ўтаётган ҳарбий хизматчиларда катта қизиқиш уйғотди.\n– Спортда ҳам бошланишида машғулотлар анча қийиндек туюлади, – дейди Ҳусан Баратов. – Аммо сидқидилдан қилинган меҳнатлар натижасида аста-секин мақсад сари яқинлашаверасиз. Қуролли Кучлар академиясидаги таҳсил жараёнини ҳам шунга ўхшатаман. Чунки турли йиллар давомида олинган билимларингиз натижасида малакали офицер бўлиб етишасиз. Кейин эса биз спортчилар совринларимиз сонини ошириб боргандек, сизлар ҳам маҳорат ва малакангизни мустаҳкамлаб, профессионалликка эришасиз.\nТадбир якунида спортчиларга академия раҳбарияти томонидан ташаккурномалар тақдим этилди. Спортчилар ҳарбий хизматчиларнинг шарафли ва масъулиятли хизмат бурчларини ўташларида уларга омадлар ёр бўлишини тилади ҳамда улар билан эсдалик учун суратга тушди.


Наманганда ака ўз укасининг хотини ва қизини пичоқлаб ўлдирди (видео) - Zamin.uz\n19:08 / 29 октября 2019\nНаманганда ака ўз укасининг хотини ва қизини пичоқлаб ўлдирди (видео)\nНаманганда ота-онадан қолган меросни талашиш мудҳиш якун топди. Ака ўз укасининг хотини ва болаларини пичоқлади. Бу ҳақда «Sevimli» телеканалининг «Zamon» информацион дастурида маълум қилинди.\nТўрақўрғон туманида яшовчи Абдурашид Аъзамов 2018 йилдан бери ота-онасидан мерос қолган уй-жойнинг бузилиши натижасида қолган қурилиш материаллари ва маблағни укаси билан талашиб келади.\nЎша куни соат 23:00 лар атрофида спиртли ичимлик таъсирида яна укаси билан гаплашиб олиш учун унинг хонадонига боради. Укаси Бахтиёрнинг хотини Гулнора қайнакасининг чақирувига жавоб бериш учун унинг олдига чиқиб, эри уйда йўқлигини айтади.\nШунда бу гапдан жаҳли чиққан Абдурашид Аъзамов келини Гулнора, жиянлари Холида ва Гулнозага ёнида олиб келган пичоқ билан жароҳат етказади. Олган тан жароҳатлари оқибатида Гулнора ва Холида шу вақтнинг ўзида ҳалок бўлади. Ўз вақтида кўрсатилган тиббий ёрдам туфайли Гулнозанинг ҳаёти сақлаб қолинди.\n«Онамнинг бўйнидан қон оқиб ерда ётарди. Амаким кейин опамга ташланди. Опамни ҳимоя қилмоқчи бўлиб, уларга яқинлашганимда менга ҳам пичоқ билан ташланиб кетди. Тўққиз жойимга пичоқ билан урди», — дейди ушбу воқеа гувоҳи Гулноза.\nЖиноят ишлари бўйича Наманган вилояти судида ушбу жиноят иши кўриб чиқилди. Абдурашид Аъзамовга содир этган жинояти учун 25 йил муддатга озодликдан маҳрум этиш жазоси тайинланди.\nЖиззахда укасининг ҳаётига зомин бўлган ака ушланди\nФарғонада ака ўз укасини пичоқлаб ўлдирди\nТошкентда ака ўз укасини пичоқлаб ўлдирди\nКоронавирус аниқланган энг сўнгги бемор ҳақида маълумот берилди


Хотира – муқаддас, қадр азиз\n9 Май 2021 йил 65\nЎтганларни хотирламоқ, айниқса, юрт равнақи, тинчлиги ва осойишталигини таъминлаш йўлида қурбон бўлганлар жасоратини ёд этмоқ элимизнинг эзгу қадриятларидан бири саналади. Шу маънода, мамлакатимизда 9 май - Хотира ва қадрлаш куни муносабати билан турли тадбирлар уюштирилаётган айни дамларда ички ишлар органлари тизимида самарали фаолият кўрсатган, марҳум Дониёр Маматқобиловни эслашни жоиз, деб билдик.\nДониёр Маматқобилов 1984 йилнинг 27 октябрида Жиззах вилояти Ғаллаорол тумани Булоқбоши қишлоқ фуқаролар йиғини Чувуллоқ қишлоғида туғилган. У 2008 йилда Жиззах давлат педагогика институтининг жисмоний тарбия ва жисмоний маданият факультетини тамомлади. Дониёр соҳадаги фаолиятини 2009 йилда Шароф Рашидов тумани ички ишлар бўлими ҳуқуқбузарликларнинг олдини олиш бўлинмаси милиция таянч пунктлари профилактика инспектори лавозимида бошлади. 2020 йилнинг 14 августига қадар шу тизимда фаолият кўрсатди.\nЎша дамларда ички ишлар органлари ходимлари эл осойишталигини асраш, жиноятчиликка қарши курашиш билан бирга коронавирус инфекцияси тарқалишининг олдини олиш борасида жонбозлик кўрсатаётган эди. Чунончи Дониёр ва ҳамкасблари мунтазам равишда фуқароларнинг карантин қоиадаларига амал қилишларига оид тарғибот олиб борди. Ўз маҳалласи ҳудудида пандемия шароитида қийналиб қолганларга ижтимоий ёрдам кўрсатилишига бош-қош бўлди.\nМазкур жараёнда унга ҳам тожли бало юқди. Шифохонада қилинган муолажалар кутилган натижани бермади ва 2020 йилнинг 6 сентябрида майор Дониёр Маматқобилов ҳаётдан кўз юмди.\nМайор Дониёр Маматқобилов умрининг сўнгги йилларида Шароф Рашидов туманининг Зиёкор маҳалла фуқаролар йиғинида осойишталикни таъминлашга масъул эди. Бундан ташқари 9- сонли ички ишлар бўлинмаси ҳуқуқбузарликлар профилактикаси гуруҳининг профилактика катта инспектори сифатида Жиззахлик, Ховастлик, Маданият маҳаллаларида фаолият олиб бораётган хизматдошларига раҳбарлик қилиш асносида Дониёр Маматқобилов ҳудудда жиноятларнинг олдини олиш ишига катта ҳисса қўша олди.\nДониёр Маматқобиловдан икки ўғил ва бир қиз қолди. Фарзандларидан бири Жасур отасига муносиб давомчи бўлиш ниятида. Бу орзунининг ушалишини барча жигарлари, чунончи Жиззах давлат педагогика институтида ўқитувчи бўлиб ишловчи онаси Гулчеҳра Мўминова чин дилдан хоҳлайди.\nДониёр Маматқобиловнинг қариндошлари тез-тез тўпланиб туришади. Оқибат уфуриб турадиган мазкур даврада у азиз ўғил, меҳрибон ака, севимли ота, суюкли ёр сифатида эсланади ва албатта “Отасининг яшай олмаган умрини тангри болаларига берсин”, деган эзгу тилак дилдан тилга кўчади.


Мақбул дуо | Muslimaat.uz\nМанзилингиз:Муслимаат»Илм ва амал»Илм»Мақбул дуо\nBy Muslimaat.uz on\t Iyul 13, 2011 Илм\n«Набий соллаллоҳу алайҳи васаллам: «Роббимиз таборака ва таоло кечанинг охирги учдан бири қолганда дунё осмонига тушади ва: «Ким Менга дуо қилади, Мен унга ижобат қилсам, ким Мендан сўрайди, Мен унга ато қилсам, ким Менга истиғфор айтади, Мен уни мағфират қилсам» дейди», дедилар».\nШарҳ: Ким дуоси қабул бўлиш вақтини истаса, кечанинг охирги учдан бири қолганда дуо ила машғул бўлсин. Саҳар чоғи қилинган дуо қабул бўлиши тажрибада ҳам кўп синалган ҳақиқатдир.\nАмр ибн Абаса розияллоҳу анҳудан ривоят қилинади:\n«Расулуллоҳ соллаллоҳу алайҳи васалламнинг «Робб бандага энг яқин бўлган пайт, кечанинг охирининг қисмидир. Агар ўша соатда Аллоҳни зикр қиладиганлардан бўлишга қодир бўлсанг, бўл», дедилар».\nШарҳ: Бу ҳадис ҳам аввалги ҳадиснинг маъносини таъкидламоқда, десак, хато қилмаган бўламиз. Кечанинг охирги қисми – унинг учдан охирги бир қисми бўлиши маълум. Ана шу вақтда Аллоҳни зикр қиладиган ва У Зотга дуо қиладиган бандалардан бўлишга ҳаракат қилишимиз лозим.\n«Набий соллаллоҳу алайҳи васаллам: «Банда Роббисига энг яқин бўладиган пайт у саждада турганидадир. Бас, дуони кўпайтиринглар. Бас, сизга ижобат бўлиши ҳақдир», дедилар».\nШарҳ: Намоз банданинг ўз Роббиси ила яккама-якка муножотидир.\nШунинг учун ҳам банда саждада турганида Роббисига энг яқин ҳолда бўлади. Роббисига яқин бўлиб турганда эса сўраган нарсаси қабул бўлиши учун ҳам энг яқин ҳол бўлади. Шунинг учун ҳам банда саждада турган ҳолида кўпроқ дуо қилиши керак.\nИмом Муслим ва Аҳмаддан ривоят қилган ҳадисда Пайғамбаримиз соллаллоҳу алайҳи васаллам:\n«Огоҳ бўлингким, мен рукуъда ва саждада турган ҳолимда Қуръон қироат қилишдан наҳйи қилиндим. Аммо рукуъда Аллоҳни улуғланглар, саждада эса дуо қилишга ижтиҳод қилинглар, сизга ижобат бўлиши лойикдир», деганлар.\nСавфон ибн Абдуллоҳ розияллоҳу анҳудан ривоят қилинади:\n«Бизга яхшилик сўраб, дуо қил. Набий соллаллоҳу алайҳи васаллам «Мусулмоннинг ўз биродарига ғойибдан қилган дуоси мустажобдир. Унинг бошида бир муваккал фаришта туради. У ўз биродарига ҳар сафар яхшилик тилаб дуо қилганда муваккал фаришта: «Омин! Сенга ҳам ўшандоқ бўлсин!» дейди» дер эдилар», деди.\nШарҳ: Улуғ саҳобий Абу Дардо розияллоҳу анҳу оилалари билан Мадинаи Мунавварадан Шомга кўчиб кетганлар ва ўша ерда яшаганлар. Шунда куёвлари уларни кўргани Шомга борибдилар. Борсалар, уйда фақат қайноналари Умму Дардо розияллоҳу анҳо бор эканлар. Абу Дардо розияллоҳу анҳу қаергадир чиқиб кетган эканлар.\nРивоятда зикр қилинишича, ўшанда Умму Дардо розияллоҳу анҳу куёвларидан:\n«Унда бизнинг ҳаққимизга хайрли дуо қилиб қўй. Чунки Набий соллаллоҳу алайҳи васаллам «Мусулмон кишининг ўз биродари учун ғойибдан қилган дуоси қабул бўлади. Дуо қилаётган кишининг боши устида бир муваккал фаришта туради ва дуо хайрли бўлса: «Омин! Сенга ҳам шундай бўлсин», деб туради» деганлар», дебдилар.\nМасалан, бу киши: «Эй Аллоҳ! Фалон биродаримга тақво бергин, хайр-барака бергин» деб дуо қилса, унинг боши устида турган фаришта: «Омин! Сенга ҳам шундай бўлсин!» деб турар экан.\nДемак, бу саҳобаларнинг кўпчилиги кўрган, эшитган, собит бўлган нарса экан. Сафарга, ҳажга ва умуман, дуоси қабул бўладиган жойларга борадиган кишилардан дуо сўраш, ҳаққимизга дуо қилиб қўйинг, деб илтимос қилиш саҳобаи киромлар қилган амаллардан экан.\nАлҳамдулиллаҳ, бу нарса бизда ҳам яхши йўлга қўйилган, ҳажга кетаётганлардан, мусофирлардан дуо қилишни сўраб қолишади.\nБу ҳадиси шарифга амал қилишга ўтмоғимиз лозим.\nАбу Довуд ва Термизийнинг ривоятида:\n«Албатта, дуонинг энг тез ижобат бўладигани ғойибнинг ғойибга қиладиган дуосидир», дейилган.\nШарҳ: Чунки бундоқ дуо риёдан ва хўжакўрсиндан йирокда бўлади. Ҳамда чин ихлос ва соф ният ила қилинади.


Лаҳордаги портлашда 30 киши қурбон бўлди\n11 май 2021, Тошкент вақти: 15:09\nПокистоннинг Лаҳор шаҳрида чоршанба куни содир этилган бомба ҳужуми оқибатида 30 га яқин одам ҳалок бўлди, 300 нафар одам яраланди.\nКучли портлаш полиция қароргоҳининг фавқулодда вазиятлар бўлими жойлашган бино ва бошқа ҳукумат биноларини ер билан яксон қилган.\nҚутқарувчилар фавқулодда вазият идорасидан қолган бетон ҳароба орасидан одамларни қидиришда давом этмоқда.\nУлар бир неча яраланган одамларни судраб чиқаришга муваффақ бўлишган.\nПокистон полицияси портлашга алоқаси борлиги гумонланаётган икки шахс қўлга олинганини билдирди.\nҲозиргача портлаш учун жавобгарликни ҳеч ким зиммасига олмаган.


Бош саҳифа Илм ва фанТарихМаънавият юлдузлариАбдулла Авлоний (1878-1934)\nXIX аср охири XX аср бошидаги ўзбек миллий маданиятининг машҳур вакилларидан бири маърифатпарвар шоир, драматург, журналист, олим, давлат ва жамоат арбоби Абдулла Авлонийдир. У 1878 йилнинг 12 июлида Тошкентнинг Мерганча маҳалласида, тўқувчи Миравлон ака оиласида дунёга келди. Болалиги Миробод маҳалласининг эгри-бугри кўчаларида, кўпчилик қисмини руслар ташкил қилган темир йўл ишчилари болалари орасида кечди. Ўқчидаги эски мактабда, сўнг мадрасада ўқиди (1885—1886). Мустақил мутолаа билан шуғулланди. Араб, форс, рус тилларини ўрганди. Оренбург, Қозон, Тифлисда чиқиб турган газета-журналларни кузатиб борди. Қисқа муддат ичида у маърифатпарвар сифатида танилди ва ўлкадаги ижтимоий-маданий ҳаракатчиликнинг фаол намояндаларидан бирига айланди.\nXX аср бошларида Туркистон маданий ҳаётида юз берган энг муҳим ўзгаришлардан бири мактаб-ўқув ишларида ўзгариш бўлди. Авлоний бу даврда жадидчилик ҳаракатига қўшилиб, Тошкентдаги жадидларнинг фаол иштирокчиларидан бири бўлиб танилди. Авлоний 1904 йилда Мирободда, сўнгроқ Дегрезликда (1903—14) худди шундай янги усулда, янгича мактаб очиб, дарс берди ва дарсликлар ёзди.\n1909 йилда мактаб-маориф ишларига ёрдам берувчи «Жамияти хайрия» очиб, етим болаларни ўқитди. «Адабиёт ёхуд миллий шеърлар» номли тўрт қисмдан иборат шеърий тўпламининг биринчи жузъини нашр қилдирди. Мунавварқори, Муҳаммаджон Подшохўжаев, Тавалло, Рустамбек Юсуфбеков, Низомиддин Хўжаев, Шокиржон Раҳимий каби тараққийчилар билан шерикликда «Нашриёт» (1914), «Мактаб» (1916) ширкатларини тузди. «Тараққий», «Шуҳрат» (1907), «Осиё» (1908), «Турон» (1917) газеталарини чиқарди. 1918 йилда Туркистон Шўролар ҳукуматининг биринчи газетаси «Иштирокиюн»нинг ташкилотчиларидан ва унинг биринчи муҳаррирларидан бўлди. У совет даврида турли масъулиятли лавозимларда хизмат қилди, қайси вазифада ишламасин илм-маърифат тарқатиш, таълим-тарбия масалалари билан шуғулланиб келди, билим юртларида, олий мактабларда ўқитувчилик қилди. 1930—34 йилларда Ўрта Осиё давлат университетида (ҳозирги ТошДУ) кафедрани бошқарди. У 1934 йилда вафот этди.\nАвлоний 1927 йилда Меҳнат Қаҳрамони унвонига сазовор бўлди.\nАвлоний 30 йилдан ортиқроқ ижод қилди. 1916 йилги мардикорлик воқеаларининг, сўнг инқилобий талотумлару миллий-озодлик курашларининг гувоҳи бўлди. Ўтган давр ичида, ўзи таъкидлаганидек, «ўнлаб шеър ва мактаб китоблари, тўрт театр китоби» қолдирди. Унинг маданиятимиз тарихидаги ўрни ҳақида гап кетганда, икки жиҳатини алоҳида таъкидлаш зарур: педагогик фаолияти ва адабий-бадиий ижоди. Унинг педагогик фаолияти, таълим-тарбия ҳақидаги фикрлари XX асрнинг бошларида янги босқичга кўтарилган маърифатчиликнинг хусусиятларини белгилашда муҳим манбалардандир.\nАвлоний мактаби гуманистик ва эркин тарбия асосига қурилган, дунёвий ва илғор илм-фанни болаларга ўргатишни ўз олдига асосий вазифа қилиб қўйган, ёшларни мамлакатнинг ижтимоий-сиёсий ҳаётига аралаша олиш қобилиятига эга бўлишини таъминлайдиган ҳақиқий халқ мактаби бўлди. Адиб бу мактаблар учун дарсликлар тузди. Унинг аввалги синф шогирдлари учун «Биринчи муаллим»и (1911) Октябр ўзгаришигача 4 марта, «Алифбедан сўнгги ўқув китоби» — «Иккинчи муаллим» (1912) 3 марта кайта нашр этилган. Ахлоқий-дидактик мазмундаги «Туркий Гулистон ёхуд ахлоқ» дарслиги (1913) XX аср бошлари ижтимоий-педагогик фикр тараққиётида алоҳида ўрин эгаллади. Унда тарбия ва ахлоқ масалалари биринчи маротаба XX асрнинг талаб ва эҳтиёжлари нуқтаи назаридан таҳлил қилинган. Авлоний хулқларни анъанавий яхши ва ёмонга ажратар экан, мулоҳазаларини Гиппократ, Платон, Аристотель, Саъдий Шерозий, Бедил фикрлари билан далиллаган ҳолда замонавийликни асосий мезон қилиб олади. Адиб Ватан муҳаббатини унинг учун курашмоқни энг яхши инсоний хулқлардан ҳисоблади. Ватан — бу ҳар бир кишининг туғилиб ўсган шаҳар ва мамлакати. Уни қадрламоқ, севмоқ, яшартмоқ керак. Шоир Ватан ва унга муҳаббат деганда шуни тушунган эди. Тилга, маданиятга муҳаббат эса, ҳар бир кишининг ўз халқига бўлган муҳаббатидир: «Ҳар бир миллатнинг дунёда борлиғини кўрсатадургон ойинаи ҳаёти тил ва адабиётидир. Миллий тилни йўқотмак миллатнинг руҳини йўқотмакдур».\nАвлоний Ҳижрон, Набил, Индамас, Шуҳрат, Тангриқули, Сурайё, Шапалоқ, Чол, Аб, Чегабой, Абдулҳақ тахаллуслари билан шеър, ҳикоялар ва мақолалар ёзган. Шуни айтиш керакки, Авлоний анча мураккаб ҳаёт ва ижод йўлини босиб ўтди. У адабиётга ғоявий курашлар ғоят кескинлашган бир даврда кириб келди. Ҳеч иккиланмасдан маърифат ва тараққиёт учун курашишини маслак этиб қабул қилди. Шоир шеърияти билан танишар экансиз, қизиқ бир ҳолга дуч келасиз. Унда бирорта ишқий шеър йўқ. У ижтимоий муаммоларни, эл-юрт ғамини муҳимроқ билади. Халқ ва Ватан бахтсизлиги оддида ҳар қандай муҳаббатни рад этади. Ўз она-диёрини бамисоли «ёр каби севади». Бутун меҳрини шунга бағишлайди. Асримиз бошлари Туркистон такдирида ғоят масъулиятли бўлган, унинг ҳаёт-мамот масаласи ҳал қилинаётган бир пайт эди. Буни Авлоний даврнинг пешқадам зиёлиси, йирик маърифатпарвар, жадидлар таълимотининг фаол тарафдори сифатида тезда илғаб олди.\nДастлабки поэтик асарлари «Адабиёт ёхуд миллий шеърлар» (I, II, III, IV жузлар), «Мактаб гулистони» (1916), «Мардикорлар ашуласи» (1917) китобларида ва «Сабзавор» тазкираси (1914) ҳамда вақтли матбуот саҳифаларида чоп этилган асарларидир. Уларда илм-маърифат тарғиб қилинган, жаҳолат ва нодонлик, эски тузумнинг ижтимоий-ахлоқий асослари қораланган, озод ва бахтиёр замон ҳақида фикр юритилган. Шу жиҳатдан Авлонийнинг бу даврдаги шеърлари Ҳамза, Анбар отин поэзиясига оҳангдошдир. Авлоний бармоқ вазнини адабиётда кенг қўллаган. Миллий куйларга мослаб шеърлар ёзган ва поэзиянинг имкониятларини бойитган.\nАвлонийнинг адабиёт олдидаги муҳим хизматларидан бири шу бўлдики, у мардикорлик шеърияти деб аталган янги адабий ҳодисанинг яратувчиларидан бўлди. 1916 йилги мардикорлик воқеаларини ифодаловчи «Бир мардикорнинг отаси ўғлига айтган сўзлари», «Онасининг ўғлига айтган сўзлари», «Афсус» каби шеърлар ёзди. Она юртдан узоқ шимолнинг қорли-музли ерларига, фронт орқасидаги қора хизматга олиб кетилган мардикорларнинг хайрлашув манзараларини, ҳақсизликни ёритди. Бу шеърларнинг оҳанг ва услуби халқ қўшиқларига ғоят яқин бўлиб, улар халқимизнинг миллий уйгонишида муҳим ўрин тутди.\nАвлоний 1917 йил феврал инқилобини хурсандчилик билан кутиб олди («Қутулдик», «Ётма» шеърлари). Октябрга бағишлаб «Ҳуррият марши» (1919), «Ишчилар қулоғига» каби шеърлар ёзди, янги социалистик тузумни улуғлади. Лекин кўп ўтмай, рус совет тузуми эски чор тузумининг оддингидан баттарроқ шакли эканлигини, совет сиёсати риёкорлик асосига қурилганлигини англай бошлади. Жумладан, тантанавор ваъда қилинган эркинликнинг берилмаганлиги шоир ижодида ғамгин-тушкун оҳангларнинг пайдо бўлишига олиб келди («Ҳафталик соатда» 1919). Шуларга қарамасдан Авлоний турли мавзуларда шеърлар ёзди. 1919—20 йилги Афғонистон сафарига доир «Афғон саёҳати» кундаликлари эса мамлакатимизнинг ён қўшнимиз билан ўзаро дўстлик, тотувлик алоқаларининг ўрнатилиши тарихини ўрганишда муҳим аҳамиятга эга.\nАвлоний ўзбек театрининг асосчиларидан эди. У 1913 йилда «Туркистон» театр труппасини тузди. «Туркистон» ўзининг қатьий Низомини ҳам эълон қилган эди. Унинг ташкилотчиси ҳам, ғоявий-бадиий раҳбари ҳам Авлоний эди. Труппа «Заҳарли ҳаёт» (Ҳамза), «Бахтсиз куёв (А. Қодирий) каби XX аср бошлари ўзбек драматургиясининг энг яхши намуналарини саҳналаштирган, театр озарбайжон драматурглари асарлари («Бадбахт келин», «Хўр-хўр», «Жаҳолат», «Ўликлар», «Жой ижарага олган киши», «Ман ўлмишам», «Лайли ва Мажнун», «Асли ва Карам») ни ўзбекчага таржима қилиб саҳнага қўйган. Авлонийнинг ўзи Маллуъ («Лайли ва Мажнун»), Файзибой («Бахтсиз куёв»), Алибой («Тўй»), Бой («Падаркуш») ролларини ижро этган.\nАвлоний «Адвокатлик осонми?» (1914), «Пинак» (1915) комедиялари, 1914—17 йилларда ёзган «Биз ва Сиз», «Португалия инкилоби», «Икки севги» каби фожеавий асарлари билан ўзбек драматургиясининг майдонга келиши ва театрчиликнинг халқ орасига томир отишига муҳим ҳисса қўшди. Адвокат Давронбек орқали Туркистондаги ҳуқуқсизлик, дунёдан хабарсизликни фош этди. «Адвокатлик осонми?» деган асарида бир қатор кўкнори ва қиморбозлар образини яратиб, маънавий турмушнинг тубан бир ҳолга келиб қолганлини кўрсатди. Монархияга қарши кураш, байроғи остида кечган 1910 йилги Португалия инқилоби, 1909 йили Туркияда юз берган «Ёш турклар» инқилоби («Икки севги») ҳақида ёзиб, адабиётимизда мавзу ва ғоялар кўламини кенгайтирди. «Биз ва Сиз»да эса XX аср бошидаги Туркистоннинг эскилик ва янгилик борасидаги курашини аниқ тақдирлар мисолида ёритиб берди.\nАвлоний асосий ижодий фаолиятининг энг сермаҳсул йиллари 1917 йилдаги Октябр тўнтаришига кадар бўлган даврга тўғри келади.\nАвлоний ижоди 60-йилларнинг охиридан ўрганила бошланди. Ҳозирда унинг турли жанрлардаги асарларидан намуналар алоҳида китоблар ҳолида чоп этилган.\nЎзбек зиёлилари: Абдулла Авлоний (1878-1934)\n← Аввалги Аввалги Кун ҳикмати 15: Бобур яхшилик ва ёмонлик ҳақида\nКейинги → Кейинги: Эрон элчиси: “Муштарак маънавий мерос ҳамкорлигимизни янада кенгайтиришга хизмат қилади”


Хорижий фуқаро иккита ваколатхона бошлиғи бўлиши ва иккита аккредитация карточкасига эга бўлиши мумкинми?\n– Ҳа, хорижий фуқаро бир вақтнинг ўзида Ўзбекистон Республикасидаги хорижий компанияларнинг иккита ваколатхонаси бошлиғи бўлиши мумкин.\nЎзбекистон Республикаси ҳудудидаги хорижий ваколатхоналар тўғрисидаги меъёрий-ҳуқуқий ҳужжатларда (Низом, ВМнинг 23.10.2000 йилдаги 410-сон қарорига 1-илова) биргина хорижий фуқаро раҳбарлик қила оладиган ваколатхоналар сони бўйича чеклов назарда тутилмаган.\nВаколатхона бошлиғи хорижий компания тайинлайдиган ёки ишга қабул қиладиган ёлланма ходим ҳисобланади. Ўзбекистонда ходим бошқа ташкилотларда ўриндошлик асосида ишлашга ҳақли (МКнинг 72-моддаси 4-қисми). Меҳнат тўғрисидаги қонун ҳужжатлари мамлакатимиз ҳудудида ишлаётган чет эл фуқароларига ҳам татбиқ этилади (МКнинг 11-моддаси).\nШу сабабли хорижий фуқаро бир вақтнинг ўзида иккита ваколатхонада: бирида – асосий иш жойи бўйича, бошқасида – ўриндошлик асосида раҳбарлик қилиши мумкин. Бунда хорижий шахсга иккита шахсий аккредитация карточкаси берилади, чунки ҳар битта карточка фақат аккредитация қилинган ваколатхонада меҳнат фаолиятини амалга ошириш имконини беради (Низомнинг 31-банди).\nПрочитано: 1303 раз(а)


20.04.2019 Чоп этиш учун\nАввал хабар берганимиздек, шу кунларда Олий Мажлис Қонунчилик палатаси Спикери раҳбарлигидаги депутатлар, тегишли соҳа вакилларидан иборат ишчи гуруҳ Сирдарё вилоятида бўлиб, ҳудудда соғлиқни сақлаш соҳасида аниқланган муаммоларни бартараф этиш, аҳолига сифатли тиббий хизмат кўрсатиш, соғлиқни сақлаш муассасаларининг моддий-техника базасини янада мустаҳкамлаш ишларига амалий ёрдам кўрсатмоқда.\nМазкур жараёнларда депутатлар Гулистон шаҳри ва Боёвут туманидаги кўп тармоқли марказий поликлиника, қишлоқ оилавий поликлиникалар, оилавий поликлиникалар, улардаги патронаж хизматининг самарадорлигини ошириш натижасида аҳолига кўрсатилаётган тиббий-санитария ёрдами сифатини оширишга алоҳида эътибор қаратмоқда.\nДепутатларнинг Гулистон шаҳридаги ўрганишлари жараёнида тиббиёт муассасаларининг дислокацияси нотўғри ташкил этилгани аниқланди. Бу, ўз навбатида, аҳолига ноқулайликлар келтираётган эди. Халқ вакиллари муаммони атрофлича ўрганиб чиққач, Гулистон шаҳрининг “Баҳор” маҳалла фуқаролар йиғинида барча қулайликларга эга энг замонавий поликлиника қуриладиган бўлди.\nШунингдек, Тошкент шаҳридаги тиббиёт марказларидан жалб қилинган малакали шифокорлар томонидан оғир ва мураккаб жарроҳлик амалиётлари ўтказилмоқда. Боёвут туманининг чекка ҳудудларида ҳам тиббий кўриклар ташкил этиляпти.\nДепутатлар аҳолига сифатли ва тезкор тиббий хизмат кўрсатишни янада жонлантириш мақсадида соҳага замонавий ахборот-коммуникация технологияларни жорий қилиш ишларига ҳам жиддий эътибор қаратмоқда. Ушбу ҳудудларда жойлашган барча тиббиёт муассасаларига юқори интернет тезлигини таъминлаб берувчи шиша толали алоқа кабеллари ётқизилмоқда. Хусусан, Гулистон шаҳридаги барча оилавий поликлиникаларга ва Боёвут тумани кўп тармоқли марказий поликлиникасига шиша толали кабел ётқизилиб, “Электрон поликлиника” автоматлаштирилган ахборот тизими ва корпоратив тармоқ ишга туширилди.\nҲудудлардаги бундай кўламдор ишлар қизғин давом этмоқда.\nКўришлар сони: 1054


O'zLiDeP фракцияси аъзолари республика илмий-амалий анжуманида иштирок этди | O'zLiDeP\nБугун Тошкент давлат аграр университетида “Қишлоқ хўжалик экинлари селекцияси, уруғчилиги ва агротехнологияларида долзарб масалалар ва ечимини кутаётган муаммолар” мавзусида республика илмий-амалий анжумани бўлиб ўтди.\nХусусан, қишлоқ хўжалигини янада юқори босқичга олиб чиқишда аграр соҳада таълимни рвожлантириш ҳамда замонавий технологияларни жалб қилиниши ҳосилдорликни ошишига олиб келмоқда.\nУшбу анжуманда Олий Мажлис Қонунчилик палатаси депутатлари Барно Мирзамова ва Гульшана Худоярова ҳам ўз маърузалари билан иштирок этди.\nАнжуман олдидан депутатлар университетнинг талаба ёшлари томонидан қишлоқ хўжалигининг барча турлари бўйича маҳсулотлар кўргасмаси билан танишди. Ушбу кўргазмани кўздан кечирар экан, суҳбат жараёнида талаба ёшларга ўз илмий ишланмаларини янада бойитиш, соҳага янгиликлар олиб кириш борасида тавсияларини бериб ўтди.\nАнжуман давомида соҳа мутахассислари, университетнинг профессор-ўқитувчилари, талаба ёшлар ўз маърузалари билан чиқишлар қилди. Унда қишлаоқ хўжалиги экинлари, селекцияси, ва агротехнологиялардан самарали фойдаланиш, замонавий илмий-ишланмаларни жорий қилиш борасида ўз таклифларини билдиришди.\nДепутатлар ҳам соҳада қонунчиликда бўлаётган ўзгаришлар хусусида маълумотлар бериб ўтишди.


"Масалан, бундай маҳсулотлар сирасига цитрус меваларни киритиш мумкин, — деди у жумладан. — Аҳолининг лимон маҳсулотларига бўлган йиллик талаби 125 минг тонна ва йиллик етиштирилаётган лимон маҳсулоти 30 минг тонна эканини инобатга олиб, йилнинг май, июнь ва август ойлари учун...\nМасалан, карантин қоидаларини бузганлик учун Хитойда 707 доллар жарима ёки 3 йил, оғир ҳолатларда 15 йилгача ҳатто ўлим жазоси, Италияда уч ойгача ёки 200 евролик жарима жазоси белгиланган. АҚШда бундай чоралар штатлар бўйича фарқланади. Масала, Вайомингда 10 минг долларгача жарима...\nПицца етказиб берувчи 70 дан ортиқ оилаларга коронавирус юқтирган бўлиши мумкин\nҲиндистон пойтахти Деҳли шаҳрида коронавирусга чалинган пицца етказиб берувчи 70 дан ортиқ оилаларга COVID-19ни юқтирган бўлиши мумкин.\nДунёда коронавирус. Европа ва океан ортида нима гаплар? — Сўнгги янгиликлар\n— Жон Хопкинс университети берган маълумотларга кўра, дунё бўйича коронавирусга чалинганлар сони 1,94 млн. нафардан ошди, 123 минг бемор вафот этган, 465 минг инсон соғайган.\n“Сурхон” давлат қўриқхонаси ҳудудида “Қизил китоб”га киритилган табиатан камёб тур қора лайлаклар борлиги аниқланди. Сурхондарё вилояти Экология ва атроф-муҳитни муҳофаза қилиш бошқармаси Матбуот хизмати маълумоти кўра, қора лайлаклар Ғарбий Тянь-Шань, Ғарбий Помир-Олой текисликлари ва пасттоғли ҳудудларида, Ўзбекистондан ташқари Қозоғистон, Европа,...\nДунёда коронавирус. Вирусга қарши яратилган дори беморлар ҳаётини сақлай олмади ва бошқа янгиликлар\n— ОАВ хабарига кўра, Бразилияда бир неча нафар бемор ҳаётдан кўз юмгани туфайли коронавирусга қарши дори воситаси бўйича тадқиқотлар тўхтатилди. Синов пайтида 11 киши вафот этган.\nРоссияда коронавирусни даволаш учун дори яратилгани эълон қилинди\nРоссияда коронавирус инфекциясига даво бўладиган дори яратилгани эълон қилинди. Бу ҳақда РФ соғлиқни сақлаш вазири Михаил Мурашко мамлакатдаги инфекция билан боғлиқ вазиятга бағишланган йиғилишда айтиб ўтди, деб ёзади РБК.\nБангладешда Президент қотили қатл этилди\nБангладеш ҳукумати Даккадаги турмада мамлакат биринчи президенти Шайх Мужибур Раҳмоннинг қотили бўлмиш собиқ армия зобити Абдул Мажидни қатл этиш тўғрисидаги ҳукмни ижро этди. Бу ҳақда “The Week” нашри хабар тарқатган.\nShowing 241-256 of 896 items.


23.05.2020 14:40 0 7395\n«Ўзбеккино»да таниқли режиссёр Ёлқин Тўйчиев режиссёрлигида суратга олинган «Фариданинг икки минг қўшиғи» фильмининг ёпиқ тақдимоти бўлиб ўтди.\nБу мен учун мутлақо кутилмаган фильм эди. Бирор марта рекламасини кўрмаганман, «Илҳақ» каби тарғиб қилинавериб, «мияга сингиб қолмаган». Тарихий фильм эканлиги эса, хаёлимга ҳам келгани йўқ!\nМашҳур адиб Чингиз Айтматовдан, нега асарларингиз қаҳрамонлари овлоқ жойларда, одамлар кам ҳудудларда яшайди, деб сўрашганида, бундай жойларда инсон кўп ўйлайди-да, деб жавоб берган экан. «Фариданинг икки минг қўшиғи» ҳам худди шундай. Қаҳрамонлар кўп эмас, сюжет ҳам ўткир эмас. Фильм деярли жимжитликда кечади. Ва, эҳтимол, айнан шу қирралари билан ҳам у томоша қилишга муносиб! Шахсан мен учун «Фариданинг икки минг қўшиғи» – чинакам санъат асари! Уни қайта-қайта кўришни ният қилдим.\nДодҳоҳнинг тўрт хотини бор. Улар турли ёшда. Бироқ фильмни кундошлар ҳақида деб бўлмайди. Бундай дейиш жуда тор тушунча бўлиб қоларди. Фильмда тақдирлар берилган, бироқ мутлақо бошқача йўсинда ёндашилган.\nҚаҳрамонларнинг ҳаёти, ўй-хаёллари, айниқса Фариданинг изтироблари... қандайдир бошқача. Фильмда севги ҳам, хиёнат ҳам бор. Сиёсий тузум, ижтимоий борлиқ ҳам акс этган унда.\nХотимани қаранг: суюкли хотини додҳоҳни ўлдиради. Аммо юқорида айтганимиздек, у барибир изтироб чекишда давом этади. Бу кўзларида акс этади. Эҳтимол, бу бир умрлик пушаймонлик, ғам-андуҳ бўлар. Шундай жўн хулоса чиқарасиз: жаллод жаллодни ўлдирди!\nМашҳур режиссёр Али Ҳамроев айтганидек, Ёлқин Тўйчиев беш йил мобайнида янги фильм ишлади. Монтажнинг ўзига етти ой вақт кетган. Фильмдаги додҳоҳ ролига узоқ йиллардан буён АҚШда истиқомат қилиб келаётган профессионал актёр Баҳром Матчонов муносиб кўрилган. Актрисалар Ильмира Раҳимжонова, Юлдуз Ражабова ва ёш актрисалар ҳам суратга тушган.\nИжрога гап йўқ, агар моҳирона ўйнай олишмаганида бу режиссёр ҳеч қачон уларни суратга олмаган бўларди. Яна шуни алоҳида уқтириш жоизки, хусусий киностудияларнинг бундай фильм ишлашини тасаввур ҳам қилиш мумкин эмас. Улар аксар ҳолларда «конфет» излаш билан банд. Аслида кинони профессионаллар ишлаши керак, шарт экан!\n«Фариданинг икки минг қўшиғи» роса томошабинбоп бўлишига кўзим етмайди. Энг афсус чекадиган томоним шунда! У – классик фильм. Классикани эса, ўзингиз биласиз, унча-бунча одам қабул қилавермайди.\nЁлқин Тўйчиевни навбатдаги дурдона фильми билан табриклаймиз!\nкино Фариданинг икки минг қўшиғи Ёлқин Тўйчиев


«Ўзгидромет» 8 июль учун об-ҳаво маълумотини эълон қилди - Daryo\n13:12, 07.07.2021 62016\n«Ўзгидромет» 8 июль учун об-ҳаво маълумотини эълон қилди\n«Ўзгидромет» 8 июль, пайшанба куни қандай об-ҳаво кузатилишини маълум қилди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 25-27 даража, кундузи 41-43 даража бўлади.\nҚорақалпоғистон Республикасида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 15-20 метр/секундгача кучаяди, Устюртда баъзида чангли бўрон билан 25-30 метр/секундгача кучайиши мумкин. Ҳарорат кечаси 24-29 даража, кундузи 34-39 даража бўлади.\nХоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда чангли бўрон билан 15-20 метр/секундгача кучайиши мумкин. Ҳарорат кечаси 24-29 даража, кундузи 37-42 даража бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда чангли бўрон билан 15-20 метр/секундгача кучайиши мумкин. Ҳарорат кечаси 24-29 даража, кундузи 41-46 даража бўлади.\nТошкент, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда чангли бўрон билан 15-20 метр/секундгача кучайиши мумкин. Ҳарорат кечаси 22-27 даража, кундузи 38-43 даража бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда чангли бўрон билан 15-20 метр/секундгача кучайиши мумкин. Ҳарорат кечаси 25-30 даража, кундузи 41-46 даража бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 22-27 даража, кундузи 38-43 даража бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 16-21 даража, кундузи 30-35 даража бўлади.\nЭслатиб ўтамиз, Ўзбекистонда 6—8 июль кунлари Эрон ҳудудларидан иссиқ ҳаво массаларининг кириб келиши туфайли жазирама иссиқ кучайиши кутилаётгани, ушбу кунларда ҳаво ҳарорати иқлимий меъёрлардан 5-8 даражага юқори бўлиши маълум қилинганди. Бу Ўрта Осиё ҳудудлари устида термик депрессия кузатилиши ҳисобига юз беради. 9 июль, жума кунидан бошлаб республика ҳудудига Волга бўйи ҳудудларидан деярли салқин ҳаво массалари кириб келиши бошланади ва иссиқ аста-секин пасайишни бошлайди.\nПрезидент Администрацияси ҳукумат ва вилоят ҳокимликлари, вазирликлар, идоралар, хўжалик бирлашмалари раҳбарларига ҳаво ҳарорати кескин кўтарилиши оқибатида юзага келадиган нохуш ҳолатларнинг олдини олиш мақсадида шошилинч тарзда амалга оширилиши лозим бўлган чора-тадбирларни юборган.\nБандлик ва меҳнат муносабатлари вазирлиги иссиқ об-ҳаво шароитларида иш берувчиларга қўйиладиган талабларни маълум қилди\nЎзбекистонда аномал иссиқ туфайли 9 июлгача поездлар ҳаракати жадвалига ўзгартириш киритилиши мумкин\nЧотқол қўриқхонасидаги қарийб 1 гектар ер майдони аномал иссиқ туфайли ёниб кетди\n07:17, 25.09.2021 149026\n15:11, 27.09.2021 149450\n07:34, 17.10.2021 82654\n10:32 Бугун 404\n10:19 Бугун 1888\n10:02 Бугун 2823\n09:52 Бугун 4407\n23:38, 19.10.2021 59917\n22:19, 19.10.2021 55643\n18:32, 19.10.2021 52327\n09:23, 20.10.2021 50645


"Персеполис" билан ўйиндан аввал "Пахтакор" ёрдамчи мураббийи Питер Хюистра ва жамоа сардори Егор Кримец матбуот анжуманида қатнашишди.\nХюистра: - Барчага хайрли кун! Бизни жуда ҳам кескин ўйин кутмоқда дейиш мумкин. Биз энг яхши 4 клуб орасидамиз, "Персеполис" жуда кучли рақиб. Шунга қарамасдан ўйинга яхши тайёргарлик кўрдик ва ғалаба қозонишимизга ишонамиз, мақсадимиз ҳам шу.\nРақибнинг икки йил аввал финалда ўйнагани эртага устунлик беради деб ўйламайман. Бу муҳим беллашув, бизнинг жамоа таркибида терма жамоада ўйнаган 11-12 нафар ўйинчи бор, улар Жаҳон чемпионатлари саралашларида ва умуман катта босимдаги ўйинларда иштирок этишган. Бу борада тажрибага эгалар. Футболчиларимиз улардан нима талаб қилаётганимизни яхши билишади ва ўйин давомида вазиятни ўзгартириш учун қандай ҳаракатланишни билишади. Шу сабаб "Персеполис"да устунлик бор деб ўйламайман. Эртага VAR дан фойдаланилади, бу ҳам қизиқарли тажриба бўлади деб ўйлайман. Футболчилар учун ҳам, ҳакамлар учун ҳам бу эсда қоларли бўлади.\nБу каби турнирларда ҳар 3 кунда ўйин ўтказганда футболчиларда чарчоқ бўлиши табиий. Кимдир қўшимча бўлимларда иштирок этади, кимдир қийин ўйинларни ўтказади. Бундай бўлиши табиий ҳол, футболчиларни организмида ҳам ўзгаришлар юзага келади чарчоқ сабаб. Муҳими эса бундан чиқиб кета олиш зарур. Бу ҳолатларда ўйинчилар қўшимча имкониятларини ҳам ишга солишлари керак бўлади. Биз ҳам жиддий муаммоларга дуч келдик. Пандемик вазият сабаб учта босқичдан иборат жисмоний тайёргарлик устида ишлашимизга тўғри келди. Уларни тетикроқ қилишга уриндик ва улар ҳозир яхши ҳолатда деб айтишим мумкин. Эртага бу борада янада яхшироқ бўлишга интиламиз.


24.04.2018 Муаллиф haqiqat.uz\nБарчамизга аён коррупция тарихи инсоният тарихи каби кўҳнадир. Қадимги юнон файласуфи Аристотел коррупция хақида шундай деган эди: «Ҳар қандай давлат тузумида энг муҳими — бу қонунлар ва тартиб-қоидалар воситасида ишни шундай ташкил этишки, мансабдор шахслар қинғир йўл билан бойлик орттира олмасин». Платон ўзининг «Қонунлар» асарида порахўрликни «шармандалик» дея таъкидлаб ўтган эди.\nМамлакатимиз Президенти Ш.М.Мирзиёев бошчилигида янги тизимга босқичма босқич ўтмоқда. Юртимизда янги тартиб, янги муҳит барпо бўлмоқда. Ўз ўрнида мамлакат аҳолисини эски тушунча ва тасаввурлардан ҳалос этиш ва кунлик ҳаётини янги йўналиш билан бирга олиб боришга ўргатиш зарур.\nШу кунларда бу ҳолат жамият олдида энг долзарб масала сифатида кўндаланг бўлиб турибди. Фуқаролик жамиятининг вазифаларидан бири мамлакатимизни коррупция элементларидан ҳaлос этиш ва унга нисбатан аҳолининг муносабатини тубдан ўзгартиришдир. Бу йўналишда етарлича қонунлар қабул қилиниб керак бўлса кадрлар масалалари ҳам кескин кўриб чиқилмоқда.\nЎзбекистон Республикаси Президентининг “Хуқуқбузарликлар профилактикаси ва жиноятчиликка қарши курашиш тизимини янада такомиллаштириш чора тадбирлари тўғрисидаги” қарори айнан хуқуқбузарликлар профилактикаси ва жиноятчиликка қарши курашиш бўйича фаолиятни мувофиқлаштиришнинг таъсирчан тизимини яратиш, қонун бузилишларининг олдини олиш ва уларни бартараф этишнинг замонавий ташкилий-ҳуқуқий механизмларини жорий этиш мақсадида қабул қилинди. Шунингдек Ўзбекистон Республикаси Бош прокуратураси, Ички ишлар вазирлиги, Давлат хавфсизлик хизмати ва Адлия вазирлиги зиммасига қарорнинг ижросини таъминлаш вазифаси тўлиқ юкланди.\nЎзбекистон Республикаси Бош прокуратурасига Ҳуқуқбузарликлар профилактикаси ва жиноятчиликка қарши курашиш бўйича республика идоралараро комиссияси, Вояга етмаганлар ишлари бўйича республика идоралараро комиссияси, Одам савдосига қарши курашиш бўйича республика идоралараро комиссияси, Коррупцияга қарши курашиш бўйича республика идоралараро комиссиялари бўйича ягона мувофиқлаштирувчи орган ваколати берилди.\nВилоят ҳудудий идоралараро комиссиянинг 2017-2018 йилларга мўлжалланган чора-тадбирлар режасининг 12 бандида корруцияга қарши курашишга алоҳида эътибор берилган. Кузатувлар шуни кўрсатмокдаки, ёшларда коррупция тушунчаси, унинг моҳияти ва келиб чиқиш сабаблари борасида билимлар етарли эмас. Айниқса, улар томонидан очиқ ва холисона коррупцияни бартараф этиш бўйича ўзларининг шахсий таклифларини бера олмаганликларини алоҳида айтиб ўтиш лозим. Институтларда коррупцияга қарши кураш бўйича амалга оширилаётган ишлар фақатгина юқори ташкилотларнинг ташаббуслари билан амалга оширилаётганлигини ҳам алоҳида камчилик сифатида айтиб ўтиш зарур. Шу туфайли талабаларда коррупцион ҳолатлар кузатилганда кимга ва қандай равишда мурожаат қилиш, уни бартараф этиш йўллари ва умуман ёшларда коррупцияни йўқотишга бўлган ишончининг пасайишига олиб келган. Кўпинча талабалар “агарда битирганимиздан сўнг сўровнома ўтказганларингда институтдаги порахўрлик бўйича тўлиқ маълумот берардик” деган фикрни билдириши – институтларда коррупцион элементларнинг мавжудлиги ва уни ёшларга, айниқса жамият тараққиётига салбий таъсир ўтказаётганидан далолат беради.\nКоррупцияни бартараф этиш мақсадида ҳар бир ўқув даргоҳида махсус гуруҳ ёки комиссия ташкил этиб, унинг зиммасига коррупцион ҳолатларни тўлиқ назорат қилиш вазифасини юклаш зарур.\nОчиқлик ва ошкораликни таъминлаш мақсадида ҳар бир олий ўқув юртида ўқув жараёнини олиб бораётган педагог якуний баҳога қисман аралашиши ва ўша фандан бошқа ўқитувчи талаба саводхонлигини ўрганиб баҳо қўйиш механизимини киритиш мақсадга мувофиқ бўлар эди.\nЗамонавий информацион технологиялар имкониятларидан унумли фойдаланиш мақсадида дарсларни ва баҳолаш тизимини электрон тарзда олиб бориш, кузатув камераларни кўпайтириш ижобий самара бериши мумкин.\nКоррупция ҳолатларининг олдини олиш бўйича ҳуқуқий саводхонликни кучайтириш ва Қонуний асослари билан талабаларни таништириш, оила, ота-оналар билан алоқаларни тубдан яхшилаш эса ижтимоий адолат ўрнатилишига асос бўлади.\nОлий ўқув юртларининг ҳар бир кафедрасида дарслар ва таълим жараёнининг очиқлигини таъминлаш мақсадида замонавий усуллардан бири “эгзитпол” (машғулотлардан сўнг талабалар фикрини ўрганиш) усулини қўллаш ижро интизомини мустаҳкамлашга замин бўлар эди.\nМамлакатимиз Президенти Ш.М.Мирзиёев таълим ва тарбия соҳалардаги мавжуд холатни тубдан ислоҳот қилиш зарурлигини давр талаби деб белгилаб берди. Янги ташкилланган мактабгача таълим вазирлигига мамлакатимиздаги энг оқсоқ соҳани тубдан ислоҳот қилиш масаласи юклатилди ва вазирликка дунёдаги энг илғор тажрибаларни ўрганиш ва Ўзбекистонда қўллаш имкони яратилди. Мактабгача таълим муассасаларида болаларни тўлиқ қамраб олиш имкони йўқлиги ва жойларнинг етишмаслиги коррупцияни келтириб чиқаришга замин яратиб берарди.\nХулоса тарзида шуни алоҳида таъкидлаш мумкинки, ҳар бир жамият ўз келажагини ўзи белгилайди ва бунда жамиятда ўрнатилган қонунлар, ахлоқ одоб қоидалари, миллий қадриятларнинг абадийлиги, унинг таъсирчанлиги, катта авлоднинг тажрибаси ва албатта мамлакатнинг интеллектуал салоҳияти муҳим роль ўйнайди.\n“Халқ билан мулоқат ва инсон манфаатлари” йили давомида халқнинг йиллар давомида тўпланиб қолган ички дарди тўлиқ ўрганилди. Бунда Президентнинг халқ қабулхоналари ва виртуал қабулхоналарига келиб тушган мурожаатлар таҳлили асосида қабул қилинган қарорлар ва фармойишлар мамлакатимизда энг аввало коррупцион элементларни йўқотиш, уни жиловлаш, фуқаролар учун кенг имкониятлар яратиш, айниқса иқтидорли, креатив қобилиятга эга бўлган ёшларни қўллаб қувватлаш, жамият тараққиётида аёллар салоҳиятни кўтариш, мамлакат аҳолисини муносиб турмуш даражасига олиб чиқиш ва дунёда Ўзбекистондек салоҳиятли давлатнинг муносиб ўрнини топишидек мақсадлар кўзланган ва бу йўлда харакатлар стратегиясида белгилаб берилган бешта устувор йуналиш порлоқ келажак учун йўлчи юлдуз бўлиши муқаррар.\n« Хайрли ишлар бардавом\nЧегарачи бўлиш машаққатли, аммо шарафли »


ЎЗБЕКИСТОН РЕСПУБЛИКАСИ ОЛИЙ СУДИАДОЛАТ ВА ҚОНУН УСТУВОРЛИГИ — ТАРАҚҚИЁТНИНГ ЭНГ ЗАРУР ШАРТИ from\nАДОЛАТ ВА ҚОНУН УСТУВОРЛИГИ — ТАРАҚҚИЁТНИНГ ЭНГ ЗАРУР ШАРТИ\nПрезидентимизнинг «2022-2026 йилларга мўлжалланган Янги Ўзбекистоннинг тараққиёт стратегияси тўғрисида»ги Фармони билан «Ҳаракатлар стратегиясидан — Тараққиёт стратегияси сари» тамойилига асосан ишлаб чиқилган еттита устувор йўналишдан иборат Янги Ўзбекистон тараққиёт стратегияси ва уни «Инсон қадрини улуғлаш ва фаол маҳалла йили» деб номланган жорий йилда амалга оширишга оид Давлат дастури тасдиқланди.\nУшбу ҳужжатлардаги устувор йўналишлардан бири —мамлакатимизда адолат ва қонун устуворлиги тамойилларини тараққиётнинг энг асосий ва зарур шартига айлантиришдан иборатдир. Бу йўналишда белгиланган вазифлар қаторида суд-ҳуқуқ соҳасидаги ислоҳотларга кенг эътибор қаратилган.\nЎз навбатида, Президентимизнинг 2022 йил 29 январда қабул қилинган «Давлат органлари билан муносабатларда фуқаролар ва тадбиркорлик субъектлари ҳуқуқларининг самарали ҳимоя этилишини таъминлаш ҳамда аҳолининг судларга бўлган ишончини янада ошириш чора-тадбирлари тўғрисида»ги қарори Тараққиёт стратегияси ва Давлат дастурида бу борада белгиланган вазифаларни ҳаётга татбиқ этиш йўлида дастлабки энг муҳим қадам бўлди.\nҚарорда фуқаролар ва тадбиркорлик субъектларининг давлат билан муносабатларда ҳуқуқларини ишончли ҳимоя қилиш кўзда тутилган. Бунда маъмурий судлар фаолиятини такомиллаштиришда муҳим аҳамият касб этувчи бир қатор амалий вазифалар белгиланган.\nЖумладан, маъмурий судларнинг биринчи навбатдаги вазифаси фуқаролар ва тадбиркорлик субъектларининг давлат органлари билан муносабатларида қонун устуворлигини таъминлашдир. Шу билан бирга, уларнинг ҳуқуқлари ва қонуний манфаатларини самарали ҳимоя қилиш судлардан улкан талабчанлик ва масъулиятни тақозо этади.\nҚарорда илк бор судлар фаолиятини «ягона дарча», «суднинг фаол иштироки» тамойиллари асосида ташкил этиш ғоялари илгари сурилгани ғоятда муҳимдир.\nСудлар фаолиятининг ушбу тамойиллар асосида ташкил этилиши фуқаролар ва юридик шахсларнинг одил судловга эришиш даражаси ошишига олиб келади.\nХусусан, судлар фаолияти «ягона дарча» тамойили асосида ташкил этилиши туфайли аризаларни судга тааллуқлилигидан қатъи назар, қабул қилиш ва ваколатли судга юбориш имконияти яратилади.\nБу, ўз навбатида, судга мурожаат қилувчиларнинг ортиқча оворагарчиликлари барҳам топишига, судлар ўртасида тааллуқлилик масаласида вужудга келиши мумкин бўлган баҳсли ҳолатларнинг олдини олишга хизмат қилади.\nШу билан бирга, судлар фаолияти «суднинг фаол иштироки» тамойили асосида ташкил этилиши судлар зиммасига низони фақатгина тарафлар томонидан тақдим этилган далиллар билан кифояланган ҳолда эмас, балки ишнинг ҳақиқий ҳолатларини аниқлаш учун ўз ташаббуси билан далиллар йиғиш мажбуриятини юклайди.\nБунинг натижасида низоларни тўғри, ўз вақтида ва қонуний ҳал этиш имкониятлари ошади. Бу эса, суд томонидан қабул қилинадиган қарор сифатига таъсир қиладиган муҳим омиллардан бири ҳисобланади.\nШуни ҳам таъкидлаш лозимки, Маъмурий суд ишларини юритиш тўғрисидаги кодексда суднинг ишдаги ҳақиқий ҳолатларни аниқлаш учун ўз ташаббусига кўра, далиллар йиғиш мажбуриятини назарда тутувчи нормалар мавжуд эмас.\nМансабдор шахслар томонидан суд қарорларининг вақтида ижро этилмаганлиги учун уларга нисбатан суд томонидан жарима қўллаш ҳуқуқи назарда тутилган. Бу эса, суднинг фаол иштироки суд қарори ижро этилиши жараёнида ҳам намоён бўлишидан далолат беради.\nҚарорда назарда тутилган яна бир муҳим таклифлардан бири — бу маъмурий суд иш юритувида ярашув институтини жорий қилиш ҳақидаги таклифдир. Бу тарафларга қонун ҳужжатларида белгиланган ҳолларда, оммавий-ҳуқуқий муносабатлардан келиб чиқадиган ишлар бўйича келишув битими тузиш имконини беради.\nНатижада низо тинч йўл билан ва узил-кесил ҳал этилади. Айрим ҳолларда келишув битими низоларнинг узоқ вақт давом этишининг олдини олишга ҳам хизмат қилади.\nДавлатимиз раҳбари томонидан қабул қилинган мазкур қарорда билдирилган таклифлар ва белгиланган вазифалардан келиб чиққан ҳолда, келгусида қонунларни изчил такомиллаштириш талаб этилади.\nШу негизда судлар фаолияти «ягона дарча», «суднинг фаол иштироки» тамойиллари асосида ташкил этилиши одил судловга эришиш даражаси ва имкониятларини оширади. Судлар фаолияти очиқлиги ва шаффофлиги таъминланади.\nХулоса қилиб айтганда, суднинг ҳақиқий мустақиллигини таъминлашга қаратилган бу таклиф ва вазифалар амалиётга жорий этилиши судлар зиммасига катта масъулият юклайди. Шу билан бирга, суд ҳокимиятига бўлган ишонч ошишига, суд қарорлари сифати яхшиланишига, уларнинг ўз вақтида ижро этилишини таъминлашга эришиш йўлида муҳим аҳамият касб этади.\nХозирда сайтда – 80:\nмехмонлар – 78\nботлар – 2


Москвада Марказий Осиёдан келган муҳожирларга ёрдам кўрсатиш учун янги ташкилот тузилди - Фарғона.Ру ахборот агентлиги\n22:06 msk, 14 Июль 2020\n09.01.2007 12:26 msk\n2006 йили Москвада “Центразия” нотижорат ҳамкорлиги тузилди. “Центразия” дастурий ҳужжатида билдирилишича, ҳамкорликнинг асосий мақсади Россиянинг Марказий Осиё мамлакатлари билан маданий ва корчалонлик алоқаларини ривожлантиришга кўмаклашиш ҳамда минтақа мамлакатларидан келган муҳожирларга ҳуқуқий ёрдам кўрсатиш бўлиб ҳисобланади. Бундан ташқари, нотижорат ҳамкорлиги мамлакатлар ўртасида меҳнат ресурслари, мутахассислар ва талабалар айирбошлаш; Марказий Осиё мамлакатларидан келган муҳожирларни ишга жойлаштириш дастурларини амалга оширишга кўмаклашади.\nҲужжатда қайд этилишича, “Центразия” НҲ “Сизга аниқ мўлжал олишга, Сизнинг касбий малакангизга мувофиқ иш топишга ёрдам беради, қонуний асосларда меҳнат фаолиятини олиб боришга кўмаклашади. Ишчиларни ёллаш ва ишга жойлаштириш РФнинг меҳнат ва фуқаро ҳуқуқий муносабатларини тартибга солувчи қонунчилиги талабларидан келиб чиққан ҳолда амалга оширилади. “Центразия” НҲ иш берувчилар томондан бўладиган асоссиз эътирозларга, алдовларга ва иш ҳақини бермай қўйиш ҳолларига йўлиқмасликда Сизга ва Сизнинг яқинларингизга ёрдам беришга тайёр, шунингдек, ташкилот қонун доирасида Сизнинг ҳуқуқ ва манфаатларингиз бузилган тақдирда консультациялар беради”.\n“Фарғона.Ру” АА журналисти Наталья Зотова саволларига “Центразия” юристи Абдиш Қўўмбаев жавоб беради.\nФарғона.Ру: - “Центразия” нотижорат ҳамкорлиги 2006 йилга келиб тузилибди. Унинг ташкил этилишига нима туртки бўлди?\nАбдиш Қўўмбаев: - Аввал айнан Москвада қирғизистонликларнинг ҳеч қанақа жамоатчилик ташкилотлари йўқ эди. Санкт-Петербургда “Қирғиз-Тўў” ҳуқуқий маркази бор, дастлабки икки йилда у жуда самарали фаолият кўрсатган. Свердловск вилоятида ҳам ҳуқуқий марказлар бор. Нима учун Москвада ташкилот тузилмагани менга номаълум. Биз муҳожирлар учун ахборот ва ҳуқуқий кўмак кўрсатиш марказини ташкил этишни истадик. Бундан ташқари, бизнинг вазифамизга фақат қирғизистонликлар билангина эмас, бутун Марказий Осиёдан келганлар билан ишлаш ҳам киради.\nФарғона.Ру: - “Центразия” НҲнинг режалари қандай?\nАбдыш Коомбаев: - Янги 2007 йилдан бошлаб биз актив фаолият бошлаймиз. Биз учун устивор бўлган йўналишлар ҳуқуқий ва ахборот кўмаги кўрсатиш, ҳуқуқий консультациялар бериш бўлиб ҳисобланади. Биз муҳтамал муҳожирларни Россиядаги турмуш жиҳатлари, Қирғизистондан чиқишдан олдинги муҳтамал қийинчиликлар ҳақида хабардор қиламиз. Муҳожирлар учун махсус эслатма ишлаб чиқилган бўлиб, у Қирғизистондаёқ уларга тарқатилади. Китобчага Россия Федерациясига кириш қоидаларига, муҳожирлик варақасини тўлдиришга, рўйхатдан ўтишга, Россияда ишга жойлашиш тартибига, хусусий тадбиркорликни амалга ошириш тартибига, иш учун рухсатнома расмийлаштиришга, иш қидиришга, уйга пул жўнатишга, кириш, рўйхатдан ўтиш, Россияда юриш ва меҳнат фаолиятини юритиш қоидаларини бузганлик учун жавобгарликка дахлдор бандлар, фойдали маслаҳатлар ва алоқа учун маълумотлар киритилган.\nФарғона.Ру: - Ҳозирги пайтда меҳнат муҳожирлари учун рус тилини ўрганиш бўйича қанақадир курслар борми?\nАбдиш Қўўмбаев: - Ҳозирча йўқ. Аксинча, маданий марказда қирғиз тилини ўрганиш бўйича махсус курслар бор.\nФарғона.Ру: - Қирғизистонликларнинг келажакдаги режалари қанақа: бу ерда пул ишлаб топиб, кейин уйга қайтишми ёки улар шу ерда яшаб қолмоқчимилар?\nАбдиш Қўўмбаев: - Россия фуқаролигини олиш бўйича осонлаштирилган тартиб одамларнинг бу ерда қолишларига сабаб бўлаяпти. Мавжуд тартибни яна бир йилга чўзмоқчилар. Қабул кунлари Москвадаги консулхонада 100-120 киши фуқаролик олиш учун ҳужжат топширмоқдалар; охирги икки йилда бу ерда қолишни истаганлар оқими сезиларли даражада ошди. Демак, Қирғизистонда меҳнат муҳожирларининг мамлакатдан чиқиб кетиши эмас, кўчиш жараёни бораётган экан. Қирғизистон давлат тузилмалари вакиллари бу саволни ҳам ўртага қўйдилар. Бу Қирғизистоннинг ўзида демографик жараёнларнинг ёмонлашувига олиб кетаяпти. Мана бир оддий мисол: ҳозир айрим қишлоқларда марҳумларни дафн этиш учун ёш йигитларни топиш қийин бўлиб қолган, улар қўшни қишлоқларга ёрдам сўраб мурожаат қилишга мажбур бўлмоқдалар. Бунақада давлатимиз келажаги нима бўлади? Ҳозир Екатеринбургда Москвадагидан икки баробар кўп одам Россия фуқаролигини олаяпти. Қишлоқ жойлардан, асосан, йигитлар, шаҳарлардан кўпроқ қизлар келаяптилар. Улар Россияда яхши ўрнашиб олаяптилар.\nФарғона.Ру: - Сиз ишни қирғизистонликлар билан бошлабсиз. Ўзбекистонлик меҳнат муҳожирлари билан ҳам яқин келажакда ишлаш ниятингиз борми? Айтиш жоизки, Россияда тожикистонликларнинг анчагина жамоатчилик ташкилотлари бор, аммо ўзбекистонликларники жуда кам, улар қарийб ҳимояланмаганлар.\nАбдиш Қўўмбаев: - Албатта, яқин орада ўзбекистонлик меҳнат муҳожирлари билан ҳам ишлаш, уларга ахборот-ҳуқуқий ёрдам кўрсатиш режамиз бор.


Мухолифатчилар яна Ереванда парламент олдида йиғилишди\n10 Mart 11:10 / Published in Жаҳон\nЕревандаги парламент биноси ёнида яна митинг бўлиб ўтмоқда. Кеча юзлаб мухолифатнинг тарафдорлари бинога келгани хабар қилинмоқда.\nКўча ва парламентга кириш учун кириш жойи полиция қуршови билан тўсиб қўйилган\nАрманистон парламенти олдида Дереник Демирчян кўчасида мухолифат тарафдорларининг митинги бир неча юз кишини йиғди.\nВоқеа жойидан, кеча оқшом намойишчилар аксия ўтказиладиган жойда бир неча марта ўт ёқишгани ҳақида хабар берилди. Ватанпарварлик мусиқаси янграйди. Аҳён-аҳёнда тингловчилар: «Никол – давачан» («Никол — хоин»), деб қўлларини қарсак чалишади.\nҚўшни кўчаларда транспорт ҳаракати тўсиб қўйилган. Умуман олганда, Ереванда тинч муҳит сақланиб қолмоқда.\nСешанба куни эрталаб мухолифатдаги Ватанни қутқариш ҳаракати раҳбари Вазген Манукян ўз тарафдорларини депутатларни у ерга қўйиб юбормаслик учун республика парламентига кирадиган барча йулларни тўсиб қўйишга чақирди ва шунингдек, олдида чодирлар қуришга чақирди. парламент биносининг.\nАрманистондаги сиёсий инқироз республика қуролли кучлари Бош штаби раҳбари Оник Гаспарян ва катта қўмондонлик штаби Бош вазир Никол Пашинянни 25 февралда истеъфога чиқишга чақиргандан кейин бошланди. Бош вазир ушбу баёнотни ҳарбий тўнтаришга уриниш сифатида қабул қилди ва икки марта мамлакат президенти Армен Саркисянга Бош штаб раҳбарини лавозимидан озод этиш тўғрисида илтимоснома юборди. Мамлакатдаги инқироз бошланганидан сўнг, оппозиция Саркисян билан Гаспаряннинг истеъфоси масаласини муҳокама қилиш учун икки марта учрашув ўтказган.\nTagged under: АРМАНИСТОН, ЕРЕВАН, МИТИНГ, ОППОЗИЦИЯ, ПАРЛАМЕНТ, тарафдорлари


Мактаб – энг ҳалол маскан бўлиши керак - zarnews.uz\nМактаб – энг ҳалол маскан бўлиши керак\nТаълим-тарбия, билим бериш-ку майли, аммо бошқа масалалар, болаларни ҳунарга қизиқтириш дейсизми, ё уларнинг соғлом овқатланишими, ишқилиб, ўқувчи билиши лозим бўлган кўплаб нарсаларни ўргатиш ҳақида гап кетганда бу ўқитувчининг вазифаси, деб айтишга ўрганиб қолдик. Ҳатто боланинг мактабдан кейинги вақтида содир этган хатти-ҳаракатларига-да, баъзида ўқитувчи айбдор бўлиб қолган ҳолатларни кузатамиз. Айтмоқчиманки, ўқитувчига нисбатан талаб кўп, аммо шароит, муҳитчи?\nШароит ҳақида, умумтаълим мактабларида камчиликлар ҳақида жуда кўп мақолалар эълон қилинган, фикрлар билдирилмоқда. Аммо қизиғи, таълим муассасаларида бўлганимизда шароити унчалик зўр бўлмаса-да, аммо шижоат билан ишлаётган, ўқувчилари муваффақиятга эришаётган таълим муассасалари борлигини кузатганмиз. Бу билан шароитни яхшилаш шарт эмас, демоқчимасмиз, асло.\nБиз тилга олмоқчи бўлган мавзу шароит зўр бўлса-да, аммо ўқитувчиларнинг иш фаолиятига, шижоатига салбий таъсир кўрсатадиган, ҳатто уларда лоқайдликни шакллантирадиган мактабдаги маънавий муҳит ҳақида.\nИнсон шундай яралганки, эҳтимол моддийлик, шарт-шароит қайсидир маънода унинг иш фаолиятига кўпам таъсир қилмас, аммо атрофидаги муҳит, жамоадаги кайфият шижоат билан ишловчи ҳар қандай ходимнинг ишига ўз таъсирини кўрсатмай қолмайди. Дарвоқе, қуйидаги фикрларнинг ҳаммаси бир гуруҳ ўқитувчилар билан мулоқотдан олинган, уйдирма эмас.\n- Мисол учун бизнинг мактабда ошхонамиз фақат тушлик пайтидагина ишлайди, - дейди Булунғур туманидаги ўқитувчилардан бири. – Сабаби, ошпаз ҳам, ошхона эгаси ҳам директорнинг қариндошлари. Қолаверса, улар мактабда ўқитувчи. Айни тушлик пайтидагина ошхонага тушиб, тайёр маҳсулотларни сотишади, тамом-васалом. Ошхонада иссиқ овқат ва бошқа қулайликлар ҳақида-ку, гапирмаса ҳам бўлади. Лекин булар ҳақида ҳеч ким юрак ютиб, директорга гапира олмайди. Чунки унга ёмон кўринишни истамайди.\n- Бизнинг мактабда эса ўқитувчилар мукофот пуллари ким олишини олдиндан билади, - дейди яна бир ўқитувчи. – Чунки директор атрофидаги ўқитувчиларгина мукофот пули олишини билмайдиган одам йўқ, ҳисоби. Бунга ҳеч ким эътироз билдирмайди, чунки бошқа мактабдаги ҳамкасбларимиз билан гаплашганимизда уларда ҳам аҳвол шундайлигини эшитганмиз.\n- Сиз-ку, мукофот пулини айтасиз, яқинда бир директор мактабда ишламайдиган қанчадан-қанча аёлларга туғруқ пули чиқартириб бергани ошкор бўлиб қолди, - дея куюниб гапиради яна бир ўқитувчи. – Раҳбарнинг иши судда кўрилди, жаримасини тўлаб, яна мактабга қайтди ишга, директор бўлиб эмас, директор ўринбосари бўлиб. Хўш, бундай ҳолатда кишида адолатга нисбатан ишонч қоладими?\nМаънавий муҳит ҳақида гапирилганда кўпроқ адолатли муносабат назарда тутилаётганини муштарий ҳис қилган бўлса керак. Афсуски, юқоридаги каби мисоллар саноқли эмаслиги учун ҳам қоғозга тушаётир. Муаммони бартараф этишда биргаликда курашишимиз керак, деган сийқаси чиққан фикрни ҳам айтиш ножоиз. Тегишли мутасаддилар бу ҳолат бўйича жиддий чораларни кўриши лозимлиги аёнлашиб бораяпти. Айниқса, қишлоқ ҳудудларида мактаблар ягона маърифат, маданият, қолаверса, ижтимоий муассаса, одамлар ишонган, ҳамма йиғиладиган, жамиятдаги барча жараёнлар муҳокама этиладиган, асосий тадбирлар ўтказиладиган жой. Бундай жойда ҳалоллик, адолат ҳукм сурмас экан, жамиятнинг кейинги босқичларида буни талаб қилиш бекор. Айни шу масканларда ҳақиқат бирламчи зиё бўлмас экан, биз кутган ривожланиш ҳам ўз ўзанида айланиб юраверади.


Футбол бўйича олимпия терма жамоамизни серб мураббийи бошқаради\nСпорт 24 January 2019 19:38 139\nКуни кеча Миллий олимпия қўмитасида бўлиб ўтган йиғилишда сербиялик мураббий Любинко Друлович билан расман шартнома имзоланди.\n– Авваламбор менга билдирилаётган ишонч учун ўзим ва ёрдамчиларим номидан раҳмат айтаман. Биз биргаликда ҳаракат қилиб, Токио Олимпиадасига бора оламиз. Умид қиламанки, ҳамкорлигимиз самарали бўлади, – деди Друлович.\nМаълумот учун мазкур хорижлик мутахассис 2013 йилда Сербия ёшлар терма жамоаси билан Европа U-19 чемпионатида ғолиб бўлган. Шунингдек, 2017 йилда БАА U-19 терма жамоасини Осиё чемпионати U-19 финалига олиб чиққан.


Бугун ўта оғир жиноятлар содир этган...\n22.08.2019 11:02 0 4490\nБу ҳақда «Xabar.uz»га маҳкама матбуот хизмати маълум қилди.\nСуд мажлисига Хотин-қизлар қўмитаси вакиллари таклиф этилгани айтилмоқда.\nАёллар қандай жиноят содир этган эди? Тайинланган жазо муддатининг қанчасини ўтаб улгуришган? Суд натижаси-чи?\nШу ва шу каби саволларга яқин соатларда жавоб топамиз.\nОлий суд ўта оғир жиноят


Huquqburch.Uz - Халқаро инвестициявий арбитраж бўйича активларни қидириш ва уларга ундирувни қаратиш бўйича семинар\nХалқаро инвестициявий арбитраж бўйича активларни қидириш ва уларга ундирувни қаратиш бўйича семинар\nЎзбекистон Республикаси Адлия вазирлигида жорий йил 20 ноябрда халқаро инвестициявий арбитраж бўйича активларни қидириш ва уларга ундирувни қаратиш масалаларига бағишланган семинар бўлиб ўтди. Тадбир «Hogan Lovells» халқаро юридик компанияси билан ҳамкорликда ташкил этилган.\nСеминарнинг мақсади – Ўзбекистон Республикасида халқаро инвесторлар билан арбитраж суд жараёнларида иштирок этувчи мутахассислар учун халқаро инвестицион арбитраж, активлар халқаро қидируви ва уларга ундирувни қаратиш механизмлари ва тартиблари масалалари билан таништиришдан иборат.\nСеминарда Ўзбекистон Республикаси вазирликлари, идоралари, йирик компания ва юридик фирмалари вакиллари иштирок этди.\nСеминарда «Hogan Lovells» халқаро юридик компанияси вакиллари — ҳамкор, компаниянинг низоларни ҳал этиш амалиёти Москвадаги офиси раҳбари Алексей Дудко, компаниянинг халқаро арбитраж амалиёти бўйича Лондондаги офиси вакили Маркус Бургшталлерлар маъруза қилишди.\n«Hogan Lovells» - бу энг йирик халқаро юридик компания бўлиб, корпорациялар, молиявий институтлар ва давлат ҳокимияти органларини улар фаолиятига доир барча юридик масалалар бўйича ҳам халқаро, ҳам маҳаллий даражада маслаҳат беради. Инвестицион арбитраж соҳасида катта тажрибага эга.\nКомпания АҚШ, Европа, Осиё, Лотин Америкаси, Африка ва Яқин Шарқ мамлакатларида 40 дан зиёд офисларга эга, уларда низоларни мувофиқлаштиришга ихтисослашган 700 дан ортиқ юристлар фаолият юритади.\n2017 йил сентябрь ойида Адлия вазирлиги ва «Hogan Lovells» юридик компанияси ўртасида ўзаро англашув тўғрисида Меморандум имзоланган эди.\nУшбу Меморандум доирасида томонлар турли соҳаларда, шу жумладан, қўшма тадбирларни ўтказиш, ҳуқуқий соҳани ривожлантириш борасида ҳамкорликни амалга оширмоқда.\nВазирлик «Hogan Lovells» билан биргаликда Ўзбекистон Республикасида амалга оширилаётган ислоҳотларни хорижий ОАВларда ёритиш бўйича узоқ муддатга мўлжалланган ҳамкорликдаги ахборот тарқатиш компаниясини режалаштирмоқда.


«Ўзбекистон нефти ва гази – OGU - 2017» 21-чи Халқаро кўргазма ва конференция кундалиги\n17 май куни «Ўзэкспомарказ» МКМ ОАЖ кўргазма майдонларида «ЎЗБЕКИСТОН НЕФТИ ВА ГАЗИ — OGU — 2017» 21-чи Халқаро кўргазманинг тантанали очилиш маросими бўлиб ўтди. Ушбу муҳим тадбир Ўзбекистон нефтгаз тармоғининг 25-йиллигига бағишланди. Очилиш маросимида сўзга чиққан Ўзбекистон Республикаси Бош вазири Ўринбосари Ғуломжон Иномович Ибрагимов жаҳон углеводородлар бозорининг долзарб масалаларини муҳокама қилиш, ҳамкорларнинг самарали ўзаро ҳаракат қилишнинг янги амалий механизмларини белгилаш учун сермаҳсул майдонга айланган ушбу форумнинг юксак аҳамиятини алоҳида эътироф этди. Жорий йилги кўргазмага Австрия, Озарбайжон, Буюк Британия, Германия, Дания, Италия, Индонезия, Қозоғистон, Хитой, Латвия, Нидерландия, Норвегия, Польша, Россия, Сингапур, АҚШ, Туркия, Франция, Чехия, Швейцария, Жанубий Корея каби 28 мамлакатдан ташриф буюрган 178 компаниялар фаол иштирок этмоқда.\nБугун куннинг иккинчи ярмида «Ўзбекистон Нефти ва Гази» 21-чи Халқаро конференциянинг очилиши бўлиб ўтди. Жорий йилнинг мавзуси — «Ўзбекистон Нефтгаз индустрияси янада юксалиши учун ривожланишнинг муҳим истиқболлари». Анжуманда 400 нафар делегатлар қатнашмоқда. Уларнинг чиқишлари Ўзбекистон нефтгаз индустриясини янада ривожлантиришнинг устувор йўналишлари; дунёдаги энг самарали амалиёт мисоллари; Ўзбекистонда геологик қидирув ишлари, нефтни қайта ишлаш ва нефткимё соҳалари ривожланиши истиқболларига бағишланган масалаларни қамраб олган. Анжуман давомида йирик компаниялар, халқаро уюшмалар, ассоциациялар, савдо палаталари ва халқаро молия корпорациялар раҳбарлари маъруза қилдилар.\nБугуннинг ўзида форумнинг сермазмун дастури доирасида ҳукуматимиз ва «Ўзбекнефтгаз» МХК раҳбариятининг жаҳондаги етакчи компаниялар раҳбарлари билан юқори даражадаги музокаралари бўлиб ўтди. Бу жараёнда «Газпром», «General Electric», «SOCAR», «ЛУКОЙЛ», «КазМунайГаз», «КОГАЗ», «РЭП Холдинг» ва бошқа машҳур компаниялар билан икки томонлама ҳамкорликнинг янги истиқболли йўналишлари муҳокама қилинди.\nФорумнинг интеллектуал майдонида ёш олимларнинг «Нефгаз тармоғининг истиқболларига замонавий нигоҳ» мавзусига бағишланган илмий-амалий сессияси бўлиб ўтмоқда. Тошкент кимё-технологик институти, Губкин номидаги Россия Давлат нефть ва газ Университетининг Тошкент шаҳридаги филиали ёш мутахассислари умумий мажлисларда Ўзбекистон нефтгаз секторини ривожлантиришга доир долзарб масалаларни ҳал қилишда ёшлар ролини муҳокама қилмоқдалар.\n«Ўзбекнефтгаз МХК куни» Махсус дастури ҳам нефтгаз тармоғининг 25 йиллигига бағишланди. Тадбир доирасида «Тандирда тайёрланган мўъжиза» пазандалик шоу-тадбири бўлиб ўтди. «Ўзэкспомарказ» МКМнинг очиқ майдонида ўзбек ҳунармандлари томонидан кўркам нақшлар билан безатилган учта анъанавий тандир ўрнатилди. Миллий таомларнинг моҳир ошпазлари, машҳур уста ошпаз Бахриддин Чустий бошчилигида, бу тандирларда ажойиб миллий таомларни тайёрладилар.\n«Ўзбекистон нефти ва гази — OGU — 2017» 21-чи Халқаро кўргазма ва конференция эртага ўз ишини давом эттиради.\nСўнгги ўзгартириш: 30.05.2017 12:14


ХИВАДА ҲАМ КЎЧМА ЯРМАРКА ИШ БОШЛАДИ — Dilnoma\n05.04.2020 Дилрабо Курязова Жамият, Иқтисодиёт\nКоронавирус пандемияси сабаб деҳқон бозорларида, савдо марказларида имкон қадар аҳоли тўпланишининг олдини олиш мақсадида барча юртдошларимизга уйда қолиш айтилмоқда. Шундай вазиятда озиқ-овқат махсулотига эҳтиёж ошади. Аҳолининг истеъмол маҳсулотларига бўлган эҳтиёжни етказию бериш мақсадида Хоразм вилоятининг барча маҳаллаларида кўчма савдо ярмаркалар, турғун савдо дўконлари иш бошлади.\nБугун Хива шаҳрининг 16 та маҳаллаларига кўчма савдо автоярмаркалари етиб борди. Ярмаркаларда деҳқон бозоридан узоқроқ аҳоли учун зарурий ўттизга яқин турдаги озиқ-овқат маҳсулоти арзон нарxда сотилмоқда.\nМазкур амалиёт Бош прокуратура ҳузуридаги иқтисодий жиноятларга қарши курашиш департаментининг Хоразм вилоят бошқармаси, вилоят прокуратураси ва маҳаллий ҳокимликлар ташкилотчилигида «Бозордан xонадонгача» шиори остида ўтказилмоқда.\nМисол учун, аҳоли эҳтиёжларини ўрганган ҳолда Хива шаҳрининг «Лолазор» ва «Ангарик» маҳалларида ташкил этилган кўчма савдо ярмаркалари ва турғун савдо бозорчаларида гўшт, ёғ, ун, тухум, полиз экинлари, қишлоқ хўжалиги махсулотларининг хариди яхши йўлга қўйилган.\nАсосийси, кўчма савдо ярмаркаларида аҳолининг гигиена қоидаларига риоя этган ҳолда савдони амалга оширишига ва пираметрли ходимлар томонидан ярмаркага келган ҳар бир фуқаронинг тана ҳароратини кўрикдан ўтказишга алоҳида эътибор қаратилмоқда.\nПрокуратура органлари томонидан жойларда ташкил этилаётган кўчма савдо дўкондаларида барча озиқ-овқат маҳсулотлари ва дори-дармон воситалари улгуржи нархларда сотилмоқда.\nБош прокуратура ҳузуридаги Департаментнинг Хоразм вилояти бошқармаси


Бразилияда 13 нафар футболчи четлатилгандан сўнг ўйин тўхтатилди (видео)\n19 февраль, 2018, 13:33\n“Баия” ва “Виктория” жамоалари ўртасидаги Баия штати чемпионати учрашувида ўйин охиригача давом этмади. Мазкур беллашувда бош ҳакам 9 нафар футболчиларни майдондан четлатган.\nМеҳмонлар ҳисобни тенглаштирган (1:1) вақтда майдонда жанжал бошланган. Шундан сўнг мезбон ўйинчиларга иккита ва тўрт нафар меҳмон жамоа вакилига (иккитаси захира ўриндиғидан четлатилган) қизил “қоғоз” кўрсатилган.\nБир неча дақиқадан сўнг ҳакам яна биттадан футболчини майдондан четлатган. Асосий вақт тугашига 13 дақиқа қолганида “Витория”нинг яна икки нафар ўйинчиси қизил карточка билан “сийланди”. Шундан сўнг бош ҳакам ФИФА регламентига кўра ўйинни тўхтатишга мажбур бўлди.\nЎйин натижаси ва жанжал бўйича қарор кейинроқ чиқарилади.


Адлия вазири қонун лойиҳалари нега ўзбек...\n24.05.2018 19:13 3 55\nБугун, 24 май куни Ўзбекистон адлия вазирлигида блогерлар ва журналистлар билан учрашув бўлиб ўтди. Адлия вазири Руслан Давлетов уларни қизиқтирган қатор саволларга жавоб берди.\nЖумладан, блогер Санжар Саид ишлаб чиқилаётган ва жамоатчилик муҳокамаасига қўйилаётган қонун лойиҳалари нега фақат рус тилида экани ҳақида савол берди:\n— Олдин лойиҳалар доимо рус тилида чиқарди, биз у муаммога барҳам бердик. Ҳозир барча президент, ҳукуматга оид ҳужжатлар, қарорлар ўзбек тилида бор. Биз уч йилдан бери барчадан талаб қиляпмиз, давлат тилида қабул қилинади ҳаммаси, — дея изоҳ берди Руслан Давлетов. — Қонун лойиҳаларига келадиган бўлсак, бу уларнинг устида ишлайдиган ходимлар билан боғлиқ. Ходимларнинг у ёки бу тилнинг билмаслиги билан боғлиқ. Ишлаш жараёнида қулай бўлиши учун шундай қилинади. Кўпчилик ўзбек тилини билади, аммо кўчада гаплашиладиган тил бошқа, ҳужжатларда ишлатиладиган тил бошқа. Кўпчилик шу масалада қийналади.\nИккинчидан, биз бу масалага кўп йиллар давомида эътиборсиз бўлиб келдик. Кўп йиллар давомида русча ёзиб, ўзбекча ишлайлик деган нарса калламизга келмаган. Шунинг учун секин-секин ўзгаряпти бу тенденция. Ҳатто бош вазиримиз, президентимиз ҳам ҳужжатларни давлат тилида тақдим этишни талаб қилмоқдалар.\nЯна муддат масаласи бор. Шундай ҳужжатлар бўладики, уни тез-тез бериш керак. Ҳукумат, вазирликлар талаб қилади. Шу сабабли тез эълон қилинади, рус тилида. Лекин [қонун ҳужжатлари барибир] ўзбек тилида бўлиши керак. Буни қиламиз. Мана яқинда давлат хизматлари тўғрисидаги қонунни қўйдик, рус тилида. У эллик варақдан иборат, бу жуда катта. Муҳокамадан кейин уни ўзгартирамиз, агар уни ўзбекчага таржима қилган бўлсак, яна қайта таржимага қанча ресурс, куч кетади. Бундан ташқари чет эллик мутахассисларни жалб қилганмиз. Грузиядан, Озарбайжондан келиб ўқишади, бу қонунни, улар рус тилида ўқишади. Мен сизга шунчаки ҳолатни тушунтириб беряпман. Лекин бу нарса ҳал қилинади.\nАдлия вазирлиги қонун лойиҳаси Ўзбек тили Русланбек Давлетов


Туш китобининг кўзгу талқини - Tushlar-tabiri.uz %\nК - кириллча / О - кириллча\nТуш китобининг кўзгу талқини\nТушда ойна кўрса туш табири\nОйна нима учун тушингизга кирганини билмоқчи бўлсангиз, бу оддий нарса эмаслигини ёдда тутиш керак. У сеҳрли хусусиятларга эга ва бепарво муносабат муаммога олиб келиши мумкинлигига, унга эҳтиёткорлик билан муносабатда бўлиш керак. Масалан, ойнанинг синган юзаси узоқ вақт давомида муаммоларни келтириб чиқаради. Ушбу уй-рўзғор буюмлари билан турли хил халқ аломатлари боғлиқ ва кўплаб туш китоблари ҳам ўзларининг фикрларига эга. Ушбу мавзу мавжуд бўлган баъзи тушлар халқ афсоналарига кўра талқин этилади. Туш нимани англатишини билиб, таржимон барча тафсилотларни ҳисобга олишни тавсия қилади.\nМиллернинг тушлар китоби\nПсихолог ишонтиради ки: тушида ойнага қараш – бу яқинда тўй ва сизга ўхшаган фарзандларнинг белгиси. Аммо тушлар китоби беморни огоҳлантиради: касаллик жиддий, у ўлимга олиб келиши мумкин.\nМиллер талқини: агар аслида сиз хафа бўлсангиз ва тушкунлик бошлаган бўлса, туш далда беради: тез орада кайфиятингиз яхшиланади.\nБаъзи ҳолларда, тушлар китоби чет элга саёҳат қилишни башорат қилади.\nТушдаги акси ҳақиқатдан фарқ қиладиган кишига алоҳида эътибор бериш талаб этилади. Ўзингизга ойнада қараш жирканчлими? Аслида, муаммолар ишда бошланади, дўстларингиз ва оилангиз билан мулоқотда, зиддият пайдо бўлади ва соғлиқ ёмонлашади.\nТушни талқин қилиш даъво қилмоқда: агар киши аксини зўрға таниган бўлса, унинг расман тан олган ноқонуний фарзандлари бўлади. Юзингизда доғларни кўрдингизми? Зурриётингиз сизни шарманда қилишади ва сиз улардан уяласиз.\nОйнада бировнинг аксини кўрганмисиз? Қариндошингиз сизни йиқитади ёки ёмонлик қилади.\nТушни тўлиқ очиб бериш ва нима учун ойнага қарашни туш кўрганингизни аниқлаш учун сиз ойнанинг порлоқ юзасида аниқ нима туришини ҳисобга олишингиз керак: ташқи кўриниш ва атрофдаги ўзгаришлар сиз яширишни истаган интилувни ва қўрқувни, шунингдек одамларга бўлган муносабатни ифода этади.\nЁшлар ойнада ўзларини ўзгармаган ҳолатда кўришлари мумкин, аммо атроф муҳит ўзгарган бўлса : яқин келажакда улар яшаш жойларини ўзгартирадилар, эҳтимол ҳатто чет элга кўчиб кетадилар.\nАёл учун тушида ҳашаматли кийимдаги аксни кўриш- қизиқарли пайтларни башорат қилади.\nХоним ўз қадр-қиммати ва энг яхши фазилатларини, ўзини кутилмаган томондан намойиш этиш имкониятига эга бўлади.\nТушингизда кўзгу олдида кийим кийиб ва улар сизга чиройли турса – бизнесда ижобий тенденция бўлади, бир қатор муваффақиятли шартномалар тузиш мумкин бўлади.\nТуш китобида айтилган: агар сиз ўз бизнесингизни очмоқчи бўлсангиз, мана энди фаол ҳаракатлар вақти келди.\nАммо ўлчамидан каттароқ ёки тушида нуқсони бўлган кийимни кийсангиз: хоҳлаган нарсангизга эришиш учун сиз куч сарфлаб, сабр-тоқатли бўлишингиз керак бўлади.\nОйна олдида лабларини бўяб турган ёш аёл учун тушлар китоби қизиқарли учрашув ёки романтик туйғуларнинг кўтарилишини ваъда қилади.\nБатафсилроқ талқин қилиш учун тушлар китоби лаб бўёғининг рангини ҳисобга олишни тавсия қилади. Қизил ёки бордо рангларнинг турли хил ранглари – жуда кўп эҳтиросга.\nТана ранги ёки жигарранг палитраси — муносабатларни ўлчовли, шошилмасдан ривожлантиришга. Агар тушида улар лабларини порлашидан фойдалансалар — дўстона қизиқиш учун.\nТурмуш қурган хоним учун ушбу туш доимий шерик билан муносабатлар янги даражага кўтарилишини англатади, эҳтимол бошқа эркак билан ишқий мунособатлар бошланиши мумкин.\nНима учун кўзгуда ўз юзингизни тушингизда кўрдингиз? Тўғри талқин қилиш учун юзда акс этган туйғуларга аҳамият беринг.\nКўпинча, туш ҳаёт тарзидаги туб ўзгаришларни англатади.\nТушимизда, кўзгуда юзимизда баҳт, саодат, қизариб ёнаётганимизни, лабимизда табассум ўйнаётганини кўрсак — юз берган ўзгаришлар бизнинг дидимизга мос бўлади.\nЎзингизнинг аксингиз қайғуни ифода этадими? Демак башорат шундай: ўзгаришлар фақат муаммо, қайғу, умидсизликни ваъда қилади.\nЭркак учун ойнадаги оқ сочлар иш лаҳзаларига кўпроқ вақт ажратиш кераклиги ҳақидаги белгидир. Эҳтимол, кескин муаммолар бошланади, сиз банкрот бўлиб қолишингиз ёки даромад манбангизни йўқотишингиз мумкин.\nКамдан кам, аммо тушлар китоби яқинлашиб келаётган ўлим хавфи ҳақида огоҳлантиради.\nОйна олдида рақсга тушиб, ўзингиз завқлансангиз – яқинда сизнинг обрўингиз хўжайин ва ҳамкасблар олдида кўтарилади.\nАммо кўрувчилар огоҳлантиради: агар кибрлик қилишни бошласангиз, дарҳол ўз позициянгизни топшириб қўясиз.\nОйна олдида сочларини тараётган ёш турмушга чиқмаган қизга туш китоби маслаҳат беради: ҳаракатларингизни ва молиявий харажатларингизни назорат қилинг. Ҳаддан ташқари бепарволик муаммоларни келтириб чиқариши мумкин.\nТушингизда сочларингизни тароқ билан тарасангиз – ҳаяжонли саволлар ўз-ўзидан ҳал қилинади. Аммо тароқдаги қолган сочлар катта йўқотишларни англатади.\nТурмуш қурган аёл учун тушлар китоби огоҳлантиради, агар тушида у сочларини кўзгу олдида тараётган бўлса, можаролар ва турмуш ўртоғи билан маммоларни келтириб чиқаради. Бундай ҳолатда, табирчилар эркакларни-сочлари ва яқинда каллик билан боғлиқ муаммолар ҳақида огоҳлантиради.\nБаъзида ёшлар учун кўзгу олдида тушида соч тараш яқинлари билан тушунмовчилик пайдо бўлишини англатади.\nОйна сиртининг кўриниши аҳамиятга эга. Ушбу маълумотлар тушдаги воқеаларни тўлиқроқ очиб беришга ёрдам беради.\nКичкина дунёсини севувчилар, ёриқ ойнанинг нима учун дарс кетганини тушида кўрганини башоратини билсалар хафа бўлишади. Фаол бўлишга тайёрланинг, тақдирингиз кескин ўзгаришни бошлайди.\nКелгуси ўзгаришлар хафа қилади ва келажакка нисбатан ташвиш туғдиради. Баъзида тушлар китоби қариндошларнинг жиддий сурункали касаллиги ҳақида огоҳлантиради.\nТушида синган ойнани кўриш-жуда ёмон белг, Тайёрлаш учун кўп вақт ва куч сарфлаган орзуларингиз, яширин режаларингиз барбод бўлишга маҳкум. Туш китоби бу тушни нафақат ҳаётнинг моддий томонларига, балки шахслараро муносабатларга ҳам таъсир қиладиган бахтсизликлар билан боғлайди. Тушдаги ойнани синдириб ташлаган одам, аслида, хиёнатлари тўғрисида рафиқаси билан қийин суҳбатлашади.\nИчки буюм тасодифан қулаб тушдими?\nТуш китоби башорат қилади: у можародан қочишга қодир, аммо бунинг учун у ўзининг гуноҳсизлигини ва хотинига бўлган севгисини исботлаб, кўп ҳаракатларни амалга ошириши керак. Ва агар хиёнат бўлган бўлса, унинг ишончини тиклаш учун хатодан чин дилдан тавба қилиш керак.\nТушдаги талқин, агар тушида улар бутун ойна ёрилиб кетаётганини кўрсалар, узоқ вақтдан бери дўстингиздан умидсизликни башорат қилади. Йиллар давомида давом этган дўстлик бузилади. Ишдан маҳрум бўлиш ҳам мумкин.\nТушда ойнанинг бўлакларини босиш ҳиссиётларни силкитиши ва тарангликни кучайишига. Парчалардаги аксингизни кўриб, тушлар китоби олдиндан башорат қилади: умидлар амалга ошиши мумкин эмас, сизни кўп умидсизликлар кутмоқда ва натижада тушкунликга олиб келади.\nНострадамуснинг тушлар китоби, акс эттирилган шиша носамимийликни, ниманидир яширишни, иккиламчи маълумотни англатади, деб ҳисоблайди. Катта ойнани нима учун тушингизда кўраётганингизни тушунишга уриниб, уни диққат билан кўриб чиқишингиз керак. Ойна чанг босган, эҳтимол усти ёпилган бўлса– қариндошлар ва дўстлар узоқ вақтдан бери сизга қарши режани тузишган, хиёнатга тайёр бўлинг.\nТушингизда кўзгу сотиб олидингизми, демак, яхши ривожланган сезги ҳиссиёти яқинлашиб келаётган ўзгаришларни башорат қилади. Уларнинг нима бўлишини билиш учун нарсанинг индивидуал хусусиятларини эсланг.\nЧўнтак ойнаси кичик муваффақиятсизликларни башорат қилади, аммо улар сизнинг ҳаётингизга сезиларли таъсир кўрсатмайди. Кийиниш ойнали столини сотиб олиш – оилада катта жанжал кутилмоқда ва хизматда муаммолар. Нима учун аёл тушида янги ойнани кўради? Аслида у яқинда атроф-муҳитга мослашиб, қўллаб-қувватлаб ва ёрдамга айланадиган одам билан учрашади. Йигитлар учун тушида яқинда сотиб олинган ойна режалаштирилган бизнеснинг хавфсиз бошланишини башорат қилмоқда. Эҳтимол, орзу қилинган ишга жойлашиш имконияти бўлади.\nФақат ўзингизга ишонинг. Агар шубҳангиз бўлса, режаларингизни кейинга қолдиришингиз керак. Туш китоб яқин атроф-муҳитнинг ишончсизлиги тўғрисида огоҳлантиради. Хайрихоҳлар сизнинг режаларингизни сезиларли даражада бузадиган фитна уюштирадилар.\nТушда ойнани ювиш — аслида кўп муаммолар ва масъулият сизнинг елкангизга тушади. Қисқа вақт ичида ушбу ишларни ўзингиз ҳал қилишингиз керак бўлади. Ушбу туш табири огоҳлантиради: у ўзининг айбсизлигини исботлаши ва зарарли миш-мишлар ва ғийбатларни рад этиши мумкин.\nНима учун ёпиқ ойнани тушингизда кўрмоқдасиз? Кўрувчилар тушни икки хил табирини айтишган. Бирига кўра, ушбу туш одамнинг тақдирига яширин хиёнат таъсирини англатади. Аммо агар тушида қиз ўз аксини қўллари ёки мато билан қопласа, демак, аслида у ўзини айбдорлик ҳисси билан қийнайди, чунки у энг яқин дўстлари ва қариндошларидан кўп нарсани яширади.\nЎзини аксини кўзгуда кўриш.\nЭркаклар ва аёллар учун тушида кўзгу олдида туриш, яхши туш, уларга эрта турмуш қуриш ва ойнадаги аксига ўхшаш болаларни ваъда қилади. Агар сиз қарасангиз ва сизга ўхшаш бўлмаган аксни кўрсангиз, унда сизнинг ҳаётингизда никоҳсиз фарзандларингиз бўлиши мумкин.\nКўзгуда юзингизда доғларни кўриш, пайдо бўлган болалар нохуш хатти-ҳаракатлар қилиш орқали умидсизликни келтириб чиқаради. Ўзини ойнада хафа ва чарчаган ҳолда кўриш- қайғули бахтсиз ҳодисалар ва эҳтимол касалликга.\nАгар кимдир ўзини кўзгуда қувноқ, чиройли ва мамнун деб билса, яқин келажакдаги ҳаёт қувончли ва яхши воқеалар билан тўлдирилади. Тушдаги ойнага қараган ёш қиз бахтли турмушнинг завқланишини билмайди, шунингдек, дўстликдан кўнгли қолиши мумкин. Кўзгуда қийноққа солинган севгилини кўриш унинг ўлимига ёки нишонга айланишига.\nНотаниш одамнинг акси\nТуш китоби башорат қилади: кўзгуда бегона одамни кўриш — тинч ҳаёт тугади. Кўп муаммоларни кутинг. Соғлиғингиз ёмонлашиши ёки яқин қариндошингиз билан муаммо бўлиши мумкин.\nНима учун ойнада бошқа инсоннинг аксини кўрасиз? Тушни тўғри тушуниш учун сиз пайдо бўлган ҳиссиётларга алоҳида эътибор беришингиз керак. Қўрқув ва умидсизлик — атрофдаги одамларнинг ҳаракатлари кераксиз қийинчиликларни келтириб чиқаради. Тушдаги қув~онч ва озгина ташвиш шуни кўрсатадики: туюлган одам сизга нисбатан илиқ ҳиссиётларга эга.\nЭркак киши кўзгуда ўлик одамни кўрса — одатдаги турмуш тарзи ва ҳаракатларининг ўзгаришига нима сабаб бўлганига эътибор беринг. Эҳтимол, у барча маълумотларга эга эмас. Аёл учун тушдаги бу воқеалар дунёқарашнинг тез ўзгаришини ва содир бўлаётган воқеаларни баҳолашни башорат қилади. Кўзгудаги шарпа кўнгли заифлар учун манзара эмас. Тушни тўғри талқин қилиш учун, сиз бошқа бир дунё мавжудотининг хатти-ҳаракатларини таҳлил қилишингиз керак.\nУ ўзини хотиржам, хайрихоҳ тутса ва табассум қилса, демак сиз қайси йўналишда ҳаракат қилиш тўғрисида якуний қарор қабул қила олмайсиз. Туш китоби, агар арвоҳ душман бўлса, сиздан яширинча тўқилган фитна ҳақида огоҳлантиради.\nНима учун ёш турмушга чиқмаган қиз йигитнинг аксини тушида кўради? Кўрувчилар яқинда тўй ҳақида гапиришади.\nБошқаларнинг аксини кўринг.\nОйнанинг аксига қараб бошқа одамни кўриш– бошқаларнинг адолатсиз муносабатига. Ҳайвоннинг аксини кўриш, аслида бу йўқотиш ва кутилмаган умидсизликларни англатади.